Trkači traže od UCI zabranu disk kočnica - 2Bike.rs\nAsocijacija trkača je po drugi put pozvala UCI da zabrane korišćenje disk kočnica u profesionalnom trkanju na asfaltu, kao i da organizuju ekskluzivno “svi na diskovima” testiranje.\nU pismu koje je asocijacija trkača (CPA) uputila upravljačkom telu izražava se neslaganje sa ponovnim uvođenjem u upotrebu disk kočnica ove sezone. Takođe se pominje zabrinutost zbog opasnosti koju izazivaju nejednaki kočioni sistemi, a samim tim i različito vreme kočenje u jednoj trkačkoj grupi.\nPismom, koje je potpisao predsednik CPA Gianni Bugno, a naslovljeno je na direktora tehničke komisije UCI Mark Barfield-a i na predsednika UCI Brian Cookson-a, kritikuje se Internacionalna Unija Biciklista jer odbijaju da razmotre brigu o bezbednosti koju je izrazila većina profesionalnih biciklista. CPA tvrdi da je više od 600 biciklista protiv disk kočnica u obliku u kome su prvi put predstavljene u pelotonu prošle godine, dok je UCI postavila tri uslova prilikom pregovora za ponovno uvođenje u 2017. godini. Za sada samo je jedan od uslova ispunjen: Tom Boonen i Marcel Kittel takmičili su se koristeći disk kočione rotore sa oblim ivicama, međutim zaštitna kućišta koja treba dodatno da smanje opasnost od posekotina i pregrevanja, tek treba da se pojave. Uzimajući u obzir ovako mešovit peloton, zabrinutost zbog pitanja kočionog sistema ostaje nepromenjena.\nSerija specijalno organizovanih radnih grupa organizovanih krajem prošlog meseca poprište su rasprava između CPA i UCI. Zvaničan stav CPA je da UCI vrši pritisak i ne odustaje od svoje zamisli ne obazirući se na bezbednost, što je glavni cilj ovih diskusija.\nCPA predlaže testiranje na kojem bi svi biciklisti koristili disk kočnice u određenim trkama. Ovo bi značilo da svaki tim opremi svakog svog takmičara sa disk bicikom kako bi se mogli navići na sistem tokom priprema i treninga. Naravno, logističke poteškoće ovakvog testiranja su brojne. Pre svega, neki proizvođači bicikala koji snabdevaju profesionalne timove uopšte nemaju dostupne disk biciklove. Na primer Pinarello, koji snabdeva Sky tim, namerno nije napravio disk verziju svog poslednjeg Dogma F10 modela koji koristi ceo tim. Tu se takođe postavlja i pitanje budžeta jer neki timovi prosto nisu voljni da koriste disk kočnice, a ponajmanje da naruče celu flotu takvih modela.\nPritisak na razrešenje ove situacije vrši i sama biciklistička industrija koja živi od stalnog tehnološkog napretka. Veliki sponzori i biciklistički brendovi imaju jak uticaj i navode ljude na korišćenje disk kočnica jer to sužava opcije za dizajn, a time oni mogu još više da dominiraju tržištem.\nDalje diskusije i pregovori će pokazati koje je rešenje najbolje ali pre svega najbezbednije za trkače.\nIzvor: cyclingnews.com | Izabela Horvat\nTrke Drumski Biciklizam Disk kočnice Marsel Kitel UCI Tom Bonen CPA Gianni Bugno\nNakon skoro dve godine od kada je tokom trke Vuelta al Pais Vesco, zbog fiksiran...


KRIVOKAPIĆ PODELIO RESORE, KLJUČNO MESTO DAO DRITANU?! Procurio Nacrt plana raspodele resora u novoj crnogorskoj vladi! - Informer\nNacrtom je predviđeno i da čelne pozicije u Agenciji za nacionalnu bezbednost (ANB) i Upravi policije pokrivaju profesionalci koje će da kadrira URA. Prethodno su sve koalicije imale obavezu da Krivokapiću kao mandataru dostave spisak resora za koje smatraju da ih mogu voditi kvalitetni ljude iz njihovih redova.\nKrivokapić se u međuvremenu sastao sa rukovodiocima nekih stranaka i sada je napravio selekciju u vidu nacrta po kome bi trebalo da teku dalji pregovori. Prema saznanjima Dana, izmene nacrta mogle bi biti minimalne u odnosu na predloženo, a Krivokapić će se danas sastati sa jednim od lidra DF Andrijom Mandićem i Abazovićem.\n14:03 Košarka 1\nVlada Crne Gore Nova vlada Dritan Abazović zdravko krivokapić reosri podela resora


Sharkoon Skiller SGS2 crno-plava cena, cene Srbija, prodaja Beograd Novi Sad Niš\nEPonuda > Nameštaj > Kancelarijski i radni nameštaj > Radne stolice > Gaming stolice > Sharkoon Gaming stolice\nSharkoon Skiller SGS2 crno-plava cene\nSharkoon SKILLER SGS2, black-blue\nEPonuda nije internet prodavnica već Vam omogućava da brzo i lako nađete Sharkoon Skiller SGS2 crno-plava po najjeftinijoj ceni. Naš cilj je da kupci budu što bolje informisani o ponudi Sharkoon Skiller SGS2 crno-plava na tržištu Srbije. Vrlo lako nalazite željeni proizvod za kategoriju Gaming stolice cene, ne morate da lutate od sajta do sajta za Sharkoon Gaming stolice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sharkoon Skiller SGS2 crno-plava sa PRODAVCEM. EPonuda ne može da garantuje potpunu tačnost specifikacije i slika za Sharkoon Skiller SGS2 crno-plava. Pre kupovine, podatke za Sharkoon Skiller SGS2 crno-plava proverite na sajtu PROIZVOĐAČA.\nSharkoon Skiller SGS1 crna stolicaSharkoon Skiller SGS1 crno-plava stolicaSharkoon Skiller SGS1 crno-crvenaSharkoon Skiller SGS1 crno-sivaSharkoon Skiller SGS1 crno-zelenaSharkoon Skiller SGS2 crno-crvenaSharkoon Skiller SGS2 crno-plavaSharkoon Skiller SGS2 crno-sivaSharkoon Skiller SGS2 crno-zelena


Početna/BIZNIS/Prvu sprsku kabinu za dezinfekciju razvila je domaća firma 365ADS\nSana Life 23. aprila 2020.\tBIZNIS, DOŽIVETI STOTU, HIPOKRAT, KATEDRA, ZDRAVLJE Ostavite komentar\nKako bi se smanjio rizik od zaraze korona virusom, procesi u kabini su online kontrolisani, bez potrebe za izlaskom tehničke podrške na teren. Ova Open Air kabina za dezinfekciju samo je jedna od verzija kabina koje će, u saradnji sa Vladom Republike Srbije biti postavljene i u drugim državnim i zdravstvenim ustanovama.\nKabine koje će biti postavljene širom zemlje imaće opcije i beskontaktnog automatskog merenja telesne temperature svakog korisnika, ali i UV dezinfekcije ličnih stvari, poput telefona, ključeva, novčanika.\nPrvu sprsku kabinu za dezinfekciju razvila je domaća firma 365ADS, koja je i jedan od pobednika republičkog konkursa Fonda za inovacionu delatnost za doprinos suzbijanju pandemije COVID-19, raspisanom na inicijativu kabineta premijerke Ane Brnabić dan po uvođenju vanrednog stanja. Prva tri prototipa kabina će, u dogovoru sa Fondom i Vladom, ova kompanija pokloniti zdravstvenim ustanovama gde se javi najveća potreba za njima, nakon čega će kompanija izraditi kabine za sve druge zdravstvene i državne ustanove, bez želje za dodatnom zaradom. „Kada se, kao u Kini, proglasi kraj epidemije, sa preventivnim merama poput dezinfekcije tela i merenja telesne temperature se mora nastaviti iz bezbednosnih razloga. Zato će se ove kabine moći da se koriste sve dok postoji potreba za njima, na mestima sa velikom frenkvencijom ljudi – javnim površinama, aerodromima, autobuskim stanicama“, kaže Nikola Vučićević, direktor kompanije 365ADS i najavljuje da će se kabine naći i na ulazu u mnoge kompanije širom Srbije, nakon čega će se kompanija posvetiti i izvozu kabina u zemlje regiona.\nOznake365ADS Aditus COVID 19 dezinfekcija gate korona virus\nPrethodni Nova COVID 19 laboratorija na Medicinskom fakultetu\nSledeći COVID 19 – zatvorena hala preduzeća “Maša impeks” u Stajkovcu


Otvoren "Animator fest" i izložba ilustracija Ive Ćirić\nTanjug 19. septembra 2019. 09:56\nJAGODINA – U Kulturnom centru u Jagodini otvoren je 7. Međunarodni festival animiranog filma dece i mladih, koji će trajati do 22. septembra i na kome će biti prikazano 49 filmova.\nNa festivalu će biti prikazana 33 filma u kategoriji dece do 15 godina i 16 filmova u kategoriji dece od 15 do 18 godina.\nFestivalu je prethodilo otvaranje izložbe ilustracija-animacija autora Ive Ćirić.\nIzložba obuhvata dva segmenta, prvi deo čine autorske ilustracije i ilustracije za decu, kroz seriju vinjeta za predstave pozorištanca „Puž“, a drugi deo likovno svedoči o radu na filmovima „Spomenica (2010), „Smisao“ – deo projekta Radiovizija na tekst Meše Selimovića za RTS (2018) i Florizami, objasnila je na otvaranju autor izložbe Marija Vulić.\nNa izložbi su postavljene i lutke koje je Ćirićeva izradila za pozorišnu predstavu „Tvrdoglavo slonče“ putujućeg pozorišta „Vesela tipčurina“, a Vulićeva je istakla da radovi Ćirićeve „prenose snažnu vizuelnu poruku“.\nPosle izložbe, festival je počeo takmičarskim programom prve kategorije, filmovima za decu do 15 godina.\nUpriličen je i koncert grupe „Kvazarter“ i koktel dobrodošlice.\nNa festivalu učestvuju autori filmova iz Ruske Federacije, Hrvatske, Portugalije, Srbije, Ukrajine, Bugarske, Nemačke, Izraela, Italije, Slovenije, Švajcarske, Bosne i Hercegovine, Poljske, Holandije…\nFilmove za decu i mlade do 15 godina će ocenjivati žiri u kojem su Radostina Nejkova iz Bugarske, Stevica Živkov iz Rumunije i Andrea Martinjoni iz Italije.\nFilmove za decu i mlade od 15 do 18 godina ocenjivaće Iva Đurić iz Srbije, Marija Lendova iz Ruske Federacije i Mladen Đukić iz Republike Srpske.\nFestival se održava pod pokroviteljstvom Ministarstva kulture i informisanja i Skupštine grada Jagodine.


Ispunjene GRECO preporuke, problemi ostali - Dijalog.net\nNaslovna Borba protiv korupcije Ispunjene GRECO preporuke, problemi ostali\nIspunjene GRECO preporuke, problemi ostali\nPostavljeno 20. October 2014.\nTransparentnost Srbija ukazuje da i nakon ispunjenja GRECO preporuka iz 2010. postoji potreba da se bitno unaprede Zakon o finansiranju političkih aktivnosti i Krivični zakonik.\nGRECO (mehanizam Saveta Evrope) objavio je, posle plenarne skupštine, da je Srbija uspešno ispunila zadatke iz trećeg kruga evaluacije, ali da je potrebno pratiti sprovođenje tih propisa.\nTako je zaokružena priča koja je započela još u oktobru 2010. objavljivanjem preporuka za preciziranje Krivičnog zakonika i Zakona o finansiranju političkih stranaka.U svakom slučaju, Vlade Srbije, od 2010. do danas, bolje su postupile po preporukama iz trećeg kruga evaluacije, nego što je bio slučaj sa preporukama iz prvog i drugog kruga. naime, u periodu od 2006. do 2010. godine neke preporuke su ostale tek „delimično realizovane“ (između ostalog, u pogledu zaštite uzbunjivača).\nPreporuke za Krivični zakonik, koje su ostvarene, odnose se na to: da se kažnjava i podmićivanje u vezi sa radnjama koje nisu u okviru službenog ovlašćenja, da se kažnjava podmićivanje stranih arbitara i sudija, da se izmene odredbe o korupciji u privatnom sektoru, o kažnjivosti podmićivanja u inostranstvu i da se ukine mogućnost vraćanja datog mita licu koje prijavi slučaj pre nego što se za njega sazna. Ostaje da se vidi u kojoj meri ove izmene utiču ili će uticati na gonjenje korupcije.\nZa sada je jedino izvesno da je „izbacivanje“ zloupotreba u privatnom sektoru iz čl. 359. Krivičnog zakonika (zloupotreba službenog položaja) omogućilo da se jasnije sagleda koliko je stvarno prijavljeno i istraženo slučajeva u ovom najšire postavljenom krivičnom delu.\nTransparentnost Srbija smatra da ispunjenje preporuke da se ukine mogućnost vraćanja datog mita licu koje prijavi slučaj može imati čak i štetne posledice, jer su smanjeni i onako nedovoljni stimulansi za prijavljivanje korupcije od strane učesnika u nezakonitim radnjama. U situacijama kada za korupciju znaju samo učesnici u tom nezakonitom poslu, prioritet bi trebalo da bude da se za što veći broj slučajeva sazna, uključujući i mere za obavezno oslobađanje od odgovornosti (umesto sadašnjeg fakultativnog oslobođenja od kazne).\nSituacija sa preporukama za finansiranje partija je neobična. Naime, još u doba kada je izveštaj objavljen (2010), Ministarstvo pravde i Agencija za borbu protiv korupcije pripremali su novi Zakon o finansiranju političkih aktivnosti, tako da su iskoristili priliku da se sve one manjkavosti starog Zakona (iz 2003) na koje je GRECO ukazao, isprave. Međutim, brojni problemi su ostali.\nPrvo, zbog toga, što se misija GRECO ograničila na razmatranje samo nekih aspekata finansiranja partija, pa su pojedina pitanja ostala nepokrivena. Drugo, zbog toga što je primena novog Zakona, u poslednje tri godine, pokazala brojne nedostatke novousvojenih zakonskih rešenja.\nKao što smo već ukazali, ni najnoviji nacrt izmena i dopuna zakona ne dotiče neke od ključnih nedostataka.\nZbog toga, objavljivanje pozitivne ocene GRECO o reformama u oblasti finansiranja partija, koje su sprovedene još pre tri godine, ni u kojem slučaju ne bi trebalo tumačiti kao znak da je „sve u redu“ u ovoj oblasti. Naprotiv, osim problema na koje je ukazala Transparentnost – Srbija u više navrata, to je učinjeno pre samo nekoliko dana i od međunarodnih aktera.\nPre samo nedelju dana je objavljen izveštaj Evropske komisije o napretku, u kojem se konstatuje nužnost izmena tih propisa pre sledećih izbora (između ostalog, uz pozivanje na nalaze druge međunarodne organizacije – ODIHR).\nPrethodno Balkan prvi na udaru prekida snabdevanja ruskim gasom\nSledeće GRECO: Potrebna bolja primena antikorupcijskih propisa\nBeograd, 08. jun 2020. – Transparentnost postupanja Vlade i drugih državnih organa z…\nGRECO: Srbija nije u potpunosti primenila nijednu antikorupcijsku preporuku\nStrazbur, 03. jun 2020. – Srbija do kraja 2019. godine nije primenila sedam od 13 preporuk…\nTop Tags Srbija i Evropska unija istraživanje ljudska prava Društvo Evropska komisija lokalna samouprava Evropska unija mediji vladavina prava mladi Vlada Republike Srbije OCD konkurs Civilno društvo evropske integracije


Festival LIFFE ove godine i na onlajn platformi - ATA Stars\nHome/Vesti - ostalo/Film/Festival LIFFE ove godine i na onlajn platformi\nTokom pet festivalskih dana od 21 sat, na onlajn platformi biće prikazani filmovi iz Takmičarskog programa. U petak, 25. septembra na programu je film „Polusestra“ u režiji Damjana Kozole koji prati priču o dve otuđene polusestre iz malog primorskog grada Izole, koje nikada nisu bile bliske, a koje su okolnosti nakon mnogo godina izbegavanja prisilile da dele stan u Ljubljani. Srpsko-hrvatska koprodukcija „Koja je ovo država“ Vinka Brešana (subota, 26. septembar) je crna komedija koja u fokus stavlja ogorčene pripadnike starije generacije – suicidnog generala, ministra policije i grupicu penzionera, ljubitelja hrvatske fudbalske reprezentacije, koji se iz revolta prema vlasti odlučuju na opasan i nesvakidašnji korak – iskopavanju bivšeg predsednika Hrvatske. Rediteljsko ostvarenje „Glas“ Ognjena Sviličića, koji će biti prikazan u nedelju, 27. septembra, priča je o Goranu koji se po dolasku u katolički internat susreće sa pritiskom da se prikloni instant-religiji koja se tamo nameće. Film „Koncentriši se, baba“, bosanskohercegovačkog reditelja i scenariste Pjera Žalice sa legendarnom Mirom Banjac u glavnoj ulozi, imaće srpsku premijeru upravo na ovom festivalu, a u okviru onlajn platforme biće prikazan u ponedeljak, 28. septembra. Poslednjeg dana festivala, u utorak, 29. septembra, publika iz zemlje i regiona moći će da pogleda film „Moj jutarnji smeh“ reditelja Marka Đorđevića o zakasnelom odrastanju tridesetogodišnjaka Dejana, a koji u širem smislu govori o jednoj generaciji koja je odrastala „pod staklenim zvonom“.\nPovezana vest: Uručene nagrade za izuzetan doprinos filmskoj umetnosti direktoru MCF MegaCom Filma\nPet filmskih naslova iz selekcije Nezavisni film biće prikazano u terminu od 23 sata. Komedija „Ideš? Idem“ u režiji Ljube Zdjelarevića na programu je prve večeri festivala, u petak 25. septembra. Reč je o filmskoj avanturi Jutjubera iz regiona koji iz Zagreba kombijem kreću na put do Istanbula kako bi preboleli stare ljubavi, sklopili nove, ali i učestvovali u gejmerskom okršaju uživo. Narednog dana, u subotu, 26. septembra na programu je slovenački film „Oroslan“ reditelja Matjaža Ivanišina, zasnovan na književnom delu Zdravka Duše o Oroslanu, čija smrt među seljanima budi sećanja na njega i tako iznova oživljava sliku preminulog. „Mamonga“ Stefana Maleševića (nedelja, 27. septembar) podeljena je u tri priče – prva prati živote dvoje mladih ljudi koji odrastaju u malom mestu u Bosni, a druge dve prikazuju njihove sudbine deset godina nakon jednog traumatičnog iskustva. Umetničko nasilje i estetska domišljatost filma „Čovek i senka“ slovenačke rediteljke Eme Kugler, koji će biti prikazan u ponedeljak, 28. septembra, vodi gledaoca do spontane transformacije u odnosu na etiku, društvo, prihvatanje i percepciju umetnosti. „Revolt“ Aleksandra Rajkovića koji će publika moći da pogleda u utorak, 29. septembra, prati grupu beogradskih gubitnika, mladića bez perspektive, koji nezadovoljni svojim životima odlučuju da podignu revoluciju.\nPovezana vest: Fredi Kruger ovog vikenda zaradio najviše novca\nPovezana vest: Počela sinhronizacija animirane avanture “Superjunak Samsam”\nBy ATA Stars Redakcija|2020-09-23T16:07:49+01:00septembar 22nd, 2020|Film|0 Comments


Čobanković najavio veći uvoz vina iz BiH - Index.hr\nČobanković najavio veći uvoz vina iz BiH\nMINISTAR poljoprivrede RH Petar Čobanković boraveći u srijedu u Sarajevu najavio je povećanje uvoza vina iz BiH za hrvatsko tržište.\n"Naša želja nije da se poljoprivreda u BiH uništi nego da omogućimo koliko god je moguće veći pristup poljoprivredno-prehrambenih proizvoda iz BiH na hrvatsko tržište" rekao je Čobanković u Sarajevu nakon razgovora s ministrom poljoprivrede Federacije BiH Marinkom Božićem. Čobanković je posebice najavio da će RH poduzeti mjere za nesmetan uvoz vina iz BiH.\nProteklih mjeseci bosanskohercegovački dužnosnici su izražavali nezadovoljstvo nepovoljnom robnom razmjenom s RH koja je višestruko nepovoljna za BiH, posebice glede poljoprivredno-prehrambenih proizvoda.\nMinistar Federacije BiH Božić je kazao da je dogovoreno da RH pruži i stručnu pomoć BiH u zakonodavstvu za oblast poljoprivrede s obzirom na iskustva koja je RH stekla po europskim standardima.


"Drago mi je što sam ispunila dato obećanje i pobedila pred domaćom publikom. Zbog toga sam i prekinula pripreme za Svetsko prvenstvo u Londonu. Vreme nam nije išlo na ruku, ali sam zadovoljna kako sam istrčala", rekla je Amela Terzić.\nKolašinac je do bronzane medalje stigao hicem od 19 metara i 45 centimetara, a bolji od njega bili su reprezentativci Bosne i Hercegovine Mesud Pezer sa 20,11 metara i Hamza Alić kojem je pripala srebrna medalja sa 19,60 metara.\n"Kiša koja je padala mi nikako nije odgovarala, jer ja kuglu bacam rotirajućim stilom. Krug je bio previše klizav i nisam mogao da ostvarim rezultat za koji sam trenutno spreman", poručio je Kolašinac.\nOn je dodao da još nije doneo konačnu odluku o tome da li će nastupiti na Svetskom prvenstvu, jer želi da se pojavi u Londonu samo ukoliko je siguran da može da se bori za plasman u finale.\nPored Amele Terzić, zlatne medalje za Srbiju prvog dana Prvenstva Balkana osvojili su Dragana Tomašević u bacanju diska s rezultatom 59,35 metara, Lazar Anić u skoku u dalj s 7,94 metara, kao i Marija Vučenović u bacanju koplja s rezultatom 56,41 metar.\nBalkanijada u Novom Pazaru\nZlatnom medaljom okitila se i ženska štafeta na 4x100 metara.


LSV | UDS: Naše mesto je u EU\nBeograd, 11. maj 2020 - Tatjana Macura i Aleksandar Olenik, jedni od lidera Ujedinjene demokratske Srbije, poručili su građanima da je UDS skup stranaka i organizacija koje su garant putu Srbije za Evropskoj uniji.\nMacura, koja je narodna poslanica i kandidatkinja Ujedinjene demokratske Srbije, podsetila je koliko je Evropska Unija veliki partner i prijatelj Srbije i osvrnula se na finansijsku pomoć koju je u proteklom periodu Srbija dobijala od EU.\n„Važno je podsetiti građane Republike Srbije koliko je, u stvari, Evropska unija naš veliki partner i prijatelj. U poslednjih pet godina EU je, prema podacima koji su javno objavljeni na sajtu Vlade Republike Srbije uložila čak 1,8 milijardi evra pomoći kao podršku našoj državi.\nKada poredimo sa nekim drugim državama koje su u istom periodu pomagale Srbiji, recimo izdvojimo samo jednu kao primer, recimo Kinu, videćemo da je to čak 44 puta više podrške nego što je u istom periodu uputila NR Kina našoj državi. Ujedinjena demokratska Srbija sigurno zna ko su naši partneri i mislimo da ova granica ne bi trebalo da postoji i da naši prijatelji jesu na Zapadu“, rekla je Macura.\nAleksandar Olenik je podsetio da Srbija više od 200 godina luta između Istoka i Zapada i da Ujedinjena demokratska Srbija hoće to pitanje konaćno da reši kako bi Srbija „zauzela“ svoje mesto na Zapadu.\n„Stalno smo na granici. Ujedinjena demokratska Srbija hoće da to pitanje konačno reši i da zauzmemo naše mesto na Zapadu. Da Srbiju odvedemo na Zapad, gde joj je mesto, da ovde iza nas više ne bude granica. Ne samo zbog slobodnog protoka ljudi, ideja, kapitala, trgovine, nego i stvarnog sistema koji takođe nije isti sa ove i sa one strane granice. Ukidanjem granice pravni sistem koji postoji u EU će biti pretočen kod nas. Imaćemo jednakost pred zakonom, imaćemo državu koja štiti građane, a ne da je tu da ne štiti građane“, rekao je Olenik.\nMacura i Olenik ponovo su istakli da će normalno stanje za Srbiju nastati tek kada granica ka EU više ne bude zid između Srbije i Evrope u kojoj se mnogo bolje, slobodnije i izvesnije živi.


U petak je vreme za Avantura vikend | Skijališta Srbije\nOd petaka, 4. avgusta, pa do nedelje, 6. avgusta, na Kopaoniku i na Torniku na Zlatiboru počinje Avantura vikend, u okviru koga će posetioci ovih planinskih centara moći da iskoriste popust od 15 posto na adrenalinske, odnosno avantura sadržaje.\n„Na Kopaniku će tokom tri dana vikenda važiti popust na cenu karta za bob na šinama, zip lajn i tjubing, a u tom periodu će na Torniku važiti popust na cenu karta za avantura park. Tokom promotivnog vikenda, za decu važi popust na sve sadržaje“, izjavio je v.d. direktora Skijališta Srbije Dejan Ćika.\nOn je izrazio zadovoljstvo ovogodišnjom posetom domaćih planinskih centra i rekao da su već oboreni rekordi. „Od početka letnje sezone na Torniku na Zlatiboru, broj vožnji je povećan za 53 posto, dok je na Kopaoniku broj prolaza na letnjim sadržajima povećan za čak 66 posto u odnosu na prethodnu godinu. Prijatne planinske temperature i brojni sadržaji koji su na raspolaganju kako u hotelskoj, tako i u vanhotelskoj ponudi, tokom prethodnog vikenda privukli su veliki broj gostiju, pa je tako zabeležena najveća poseta od početka sezone“, istakao je Ćika.\nDirektor Skijališta Srbije očekuje da će do kraja leta broj gostiju na Kopaoniku i Torniku biti još veći, s obzirom da je avgust mesec kada je poseta uvek u porastu.\nTuristima je, pored sadražaja za koje ovog vikenda mogu ostvariti popust, na raspolaganju panoramska vožnja žičarom, staze za planinski biciklizam, mountain cart, tereni za mini golf, multifunkcionalni teren za košarku, mini fubal i tenis, kao i mnoge druge zanimljive aktivnosti. Do kraja leta, posetioce očekuje još jedan promotivni vikend, u okviru koga će se odobravati popust na sve sadržaje.


Komisija kritikuje propuste Stejt departmenta\nObezbeđenje američkog kozulata u Bengaziju, u kome su teroristi ubili američkog ambasadora i još troje ljudi, bilo je "izuzetno slabo"\nUnutrašnjost američkog konzulata u bengaziju posle terorističkog napada 11. septembra ove godinexUnutrašnjost američkog konzulata u bengaziju posle terorističkog napada 11. septembra ove godine\nAmerička nezavisna Komisija za ispitivanje odgovornosti koja je sprovela istragu o napadu 11. septembra na američki konzulat u Bengaziju, u Libiji, zaključila je da je obezbeđenje konzulata bilo izuzetno slabo i da razlog za to leži u sistematskim propustima američkog Državnog sekretarijata. U izveštaju pomenute komisije se navodi da je broj pripadnika bezbednosti u Bengaziju u trenutku napada bio neadekvatan, uprkos ponovljenim zahtevima američkih diplomata u Libiji da se njihov broj poveća.\nU napadu 11. septembra ubijeni su američki ambasador Kristofer Stivens i još tri osobe. Bilo je to prvo ubistvo jednog američkog ambasadora od 1988.\nDva visoka člana Komisije za ispitivanje odgovornosti, bivši američki ambasador Tomas Pikering i bivši načelnik Združenog štaba američkih oružanih snaga, admiral Majk Malen, svedočiće danas na zatvorenom pretresu u senatskom Odboru za spoljnopolitičke odnose kao i na zatvorenom pretresu u Odboru za međunarodne odnose, u Predstavničkom domu Kongresa. Predstavnici Državnog sekretarijata svedočiće na otvorenim sednicama pomenutih odbora u četvrtak.\nKomisija je podnela nekoliko predloga, uključujući jačanje bezbednosti u privremenim predstavništvima u zonama visokog rizika. Takođe je apelovala na Stejt department da produži angažman programskog i bezbednosnog osoblja u oblastima visokog rizika. U izveštaju se ističe da je zbog “kratkotrajnog i privremenog angažovanja” osoblja u misiji u Bengaziju, došlo do – kako je rečeno – “gubljenja institucionalnog znanja,” i potrebnog kontinuiteta.\nKomisija za ispitivanje odgovornosti je uspostavljena na inicijativu američke državne sekretarke Hilari Klinton. U pismu koje je juče uputila odborima američkog Kongresa državna sekretarka je rekla da prihvata zaključke nezavisne istrage i da preduzima mere kako bi zaključici bili što pre sveobuhvatno sprovedeni.\nIncident u Bengaziju je, inače, izazvao politički skandal koji su republikanci iskoristili kao povod za napad na Obamu tokom predizborne kampanje.\nRanije ovog meseca, američka ambasadorka u Ujedinjenim nacijama Suzan Rajs povukla se iz trke za položaj državnog sekretara posle oštrih kritika republikanaca zbog načina na koji je objašnjavala incident u Bengaziju. Rajs je tvrdila da napad na misiju nije bio teroristički, već da je bio deo spontanog protesta protiv jednog anti-islamskog filma snimljenog u SAD, koji je nekoliko dana pre toga bio objavljen na Jutjubu. Rajs se pri tom pozivala na podatke američkih obaveštajnih službi.


Turske i sirijske snage nastavljaju uzajamne artiljerijske udare. Turske oružane snage prevezle su tešku artiljeriju pravo na liniju fronta sa Sirijskom arapskom armijom (SAA) u severozapadnom sirijskom regionu Idlib, izvestila je "RusVesna.SU" 11… »\nKORNVOL, ENGLESKA — Sjedinjene Države su se pod predsednikom Džo Bajdenom vratile kao kooperativni lider slobodnog sveta, rekao je u subotu francuski predsednik Emanuel Makron. Time je, kako ocenjuje agencija Rojters, izrazio olakšanje koje osećaju… »\nPutinove ćerke pokazale lice: Ruski lider ih krije kao zmija noge, njihov identitet je javna tajna, a sada su dospele u centar…\nNa istaknutom Sanktpeterburškom međunarodnom ekonomskom forumu ranije ovog meseca, šefica Centra za nacionalne intelektualne rezerve Moskovskog univerziteta Katarina Tihonova održala je šestominutni govor video linkom o korišćenju "naprednih… »\nBAKU - Baku je pristao da oslobodi 15 zarobljenih jermenskih vojnika, da bi zauzvrat dobio mapu minskih polja u regionu Agdam, saopštilo je danas ministarstvo spoljnih poslova Azerbejdžana. "Prema postignutom sporazumu na dan 12. jun 2021, da bismo… »\nFrancuski predsednik Emanuel Makron smatra da bi francusko-britanski odnosi mogli biti poboljšani, ali samo pod uslovom da Velika Britanija poštuje potpisani sporazum o Bregzitu sa Evropskom unijom, javlja Rojters. Na samitu Grupe sedam (G7) u Kornvolu… »\nBritanija u paklu korone: "Širenje delta soja razlog za ozbiljnu brigu!"\nPremijer Velike Britanije Boris Džonson ocenio je danas da je širenje delta soja korona virusa razlog za ozbiljnu zabrinutost. Očekuje se da će britanski premijer najaviti da se ukidanje restriktivnih mera, najavljeno za 21. jun, odlaže za još… »\nMakron sa Bajdenom: Amerika se vratila kao kooperativni lider slobodnog sveta\nSAD su se vratile kao kooperativni lider slobodnog sveta, rekao je francuski predsednik Emanuel Makron na sastanku sa američkim predsednikom Džozefom Bajdenom. Na pitanje novinara da li se vrtila Amerika, Bajden se okrenuo prema Makronu i rekao da to… »\nAnalena Berbok i zvanično kandidatkinja Zelenih za kancelarku Nemačke\nNemački Zeleni zvanično su potvrdili Analenu Berbok za svoju kandidatkinju za kancelarku na parlamentarnim izborima u septembru, uprkos "greškama" koje je priznala i koje je slabe u trci za naslednicu Angele Merkel. Zelenih 688 delegata okupljenih u… »\nSAD su se vratile kao kooperativni lider slobodnog sveta, rekao je danas francuski predsednik Emanuel Makron tokom sastanka sa američkim predsednikom DŽozefom Bajdenom u okviru samita G7, koji se održava na jugoistoku Engleske. Na pitanje da li se… »\nGadafijev sin namerava da se kandiduje za predsednika Libije\nSejf el Islam, sin ubijenog predsednika Libije Muamera Gadafija, namerava da se kandiduje za predsednika države na sledećim izborima. Iako već godinama nije viđen u javnosti, Sejf el Islam, koga je Gadafi spremao za naslednika na čelu Libije… »\nVečernje novosti pre 3 satajoš 43 povezane\nRadio 021 pre 2 satajoš 51 povezana\nPoslednja vest: Kristijan Eriksen budan i svestan!\nBlic sport pre 30 minutajoš 23 povezane\nNova pre 6 satijoš 3 povezane


"WindVision" i "Synvalor" grade bioenerganu u Senti - Vrednost prve faze 15,2 mil EUR\nProjekat izgradnje kongenerativne bionergane na biomasu, koja će opsluživati daljinsko grejanje u Senti i proizvoditi "zelenu" električnu energiju predstavljen je u Skupštini opštine Senta, uz učešće državnog sekretara u Ministarstvu za energetiku Dejana Novakovića, konzula u ambasadi Holandije u Beogradu Dominik Kuhling i predstavnika kompanija iz Belgije i Holandije "WindVision" i "Synvalor", koje treba da realizuju investiciju po najsavremenijoj tehnologiju usaglašenoj sa standardima EU.\nDržavni sekretar za energetiku Novaković je naglasio da Vlada Srbije podržavaju sve invetsicije u oblasti energetike, te da je od početka mandata uspostavljanjem nove politike u energetici podržala preko 250 projekata u ovoj oblasti, kako bi se dostigao i cilj postavljen u EU da se dostigne proizvodnja 27% energije iz obnovljivih izvora.\nNiče hotel na mestu rezervoara NIS-a kod petlje "Radnička"?\nBez obustave saobraćaja na potezu Čukarica - centar grada, neimari su uspeli da na petlji "Radnička" poslednju fazu dovedu do završnice, pa je pitanje trenutka kada će direktno sa Banovog brda ili iz pravca Obrenovca moći da se novom rampom doveze na Most na Adi i pređe na levu obalu Save.\nGradilište na petlji "Radnička" je sa jedne strane okruženo kompleksom "Jugopetrola", a sa druge se nalazi stambena zona Senjaka. Prema nezvaničnim informacijama, rezervoari NIS-a trebalo bi da budu izmešteni sa pomenute lokacije i na tom mestu bi najverovatnije trebalo da "nikne" hotel. Ipak, iz NIS-a juče "Novosti" nisu uspele da dobiju ni potvrdu, ni demanti.\nPetlja "Radnička" u tri nivoa povezuje Most na Adi, petlju "Hipodrom" i Radničku ulicu od Beogradskog sajma do kompleksa Jugopetrola, kao i trasu Beogradskog metroa.\nPrihod od telekomunikacija 1,54 mlrd EUR\nTržiste telekomunikacija je u 2012. godini ostvarilo prihod od 1,54 mlrd EUR, pri čemu je učešće u bruto domaćem proizvodu 5,52%, pokazali su rezultati analize Republičke agencije za elektronske komunikacije (RATEL).\nPrihod od mobilne telefonije čini 55,2%, fiksne 24,3%, Interneta 9,6, distribucije medijskih sadržaja 7,1, radio difuzije 3,6 i VoIP-a 0,2%.\nDirektor RATEL-a Milan Janković kazao je na današnjoj konferenciji za novinare da je ukupan broj pretplatnika fiksne telefonije u 2012. godini iznosio 2,99 miliona, što je pad u odnosu na 2011, kada je ta cifra iznosila 3,03 miliona.\n- Zabeležen je i pad prihoda u ovom segmentu telekomunikacija sa 446 mil EUR 2011. na 373 mil EUR 2012. godine - naveo je Janković.\nPrema njegovim rečima, ukupan broj pretplatnika mobilne telefonije u protekloj godini je iznosio 9,137 miliona, što je povećanje od 126,19%.\nKako je objasnio, pad ukupnog broja pretplatnika je posledica striktne primene obaveze operatera da pretplatnicima smatraju samo one koji su bili aktivni u poslednja tri meseca.\nBroj postpejd korisnika je porastao za 11% - na 3,73 miliona, dok je za 21% manji broj pripejd korisnika i iznosi 5,40 miliona.\nJanković je kazao da je prihod od usluga mobilne telefonije iznosio 850 mil EUR, a investicije su dostigle 112,26 mil EUR.\nUsluge distribucije medijskih sadržaja pružaju 94 operatora, a najviše putem kablovske mreže - 73% pretplatnika.\nOni su u 2012. ostvarili prihod od 109,19 mil EUR, broj pretplatnika iznosi 1,442 miliona, što predstavlja porast od 19,92%.\nKada je reč o Internet provajderima, registrovano ih je 222 sa 5,038 miliona pretplatnika, a zabeležen je i rast od 31%.\nPrihod od usluga Interneta je u 2012. godini dostigao 147,95 mil EUR, dok je penetracija širokopojasnog Interneta, uključujući korisnike 3G mreže, dostigla 65,28 %, odnosno 4,72 miliona pretplatnika.\nThere are investors for oil shale exploitation\nMinistry of Energy, Development and Environmental Protection Zorana Mihajlovic stated Wednesday that there are investors who are interested in exploiting oil shale near Aleksinac, south-east Serbia.\nIma investitora za eksploataciju škriljaca kod Aleksinca\nMinistarka energetike, razvoja i zaštite životne sredine Zorana Mihajlović izjavila je danas da postoje zaintersovani investitori za eksploataciju uljnih škriljaca kod Aleksinca, ali da država mora da odluči šta želi u toj oblasti i na koji način će to eksplaotisati.\nPrema njenim rečima, još ne postoje precizna istraživanja o količinama kojim zemlja raspolaže, već postoje samo procene.\n"Postoje nove tehnologije, treba da vidimo možemo li ih koristiti, ja sam samo za to, a tek onda ići u eksplaotaciju", kazala je Mihajlovićeva.\nUpitana o restruktuiranju "Srbijagasa", Mihajlovićeva je ponovila da će taj program biti predstavljen naredne sedmice u Vladi Srbije. Ne otkrivajucvhi pojedinosti programa, Mihajlovićeva je još jednom naglasila da on mora biti u intersu potrošača i građana Srbije što podrazumeva bolju uslugu i održivu cenu.\nUskoro izmene izgleda računa za struju bez kamate na kamatu\nMihajlović je rekla da će računi za struju za neki mesec drugačije izgledati i da iz duga za struju treba "ukloniti deo koji se tiče kamate na kamatu".\n"Račun za struju danas ne izgleda dobro i građani ne znaju koliko su kilovata potrošili, niti koliko ih istinski košta kilovat-čas električne energije", rekla je Mihajlović novinarima, posle učešća na skupu potpisnika Povelje gradonačelnika za sprovođenje energetskih akcionih planova u tom gradu.\nKomentarišući reprogram dugova za struju privrede i domaćinstava, Mihajlović je rekla da se odluka Ustavnog suda iz prethodne godine mora poštovati i da kamata na kamatu nije moguća.\n"Često se dešava da i kad otpišete kamatu za 2012. godinu, osnovni dug je toliko veliki a ispostavlja se da je to kamata na kamatu", kazala je ona i ponovila da se taj deo mora ukloniti.\nOno što još možda može da se uradi, to je da se poveća broj rata, navela je Mihajlović i podsetila da je na inicijativu Ministarstva energetike Upravni odbor EPS-a doneo odluku da produži rok otpisa kamate.\n"Postoji tačan listing o tome šta je vaš osnovni dug i šta su kamate", napomenula je ministarka i dodala da su u EPS-u imali jako dobar softver za takve podatke.\nMihajlović je apelovala na privredu i građane da prihvate reprogram duga "ma kolika im bila rata", izražavajući bojazan da bi u suprotnom za mesec ili dva moglo da se govori o broju onih koji su isključeni sa elektro-mreže.\nOna je rekla da sistem socijalnih karata funkcioniše i da korisnici socijalne pomoći već ostvaruju popuste u pogledu gasa i električne energije.\n"Ostali koji misle da mogu biti korisnici obraćaju se lokalnim socijalnim ustanovama koje procenjuju da li su ispunjeni uslovi da dobiju pomoć i to prosleđuju lokalnoj elektrodistribuciji", navela je MIhajlović.


Ambasadori SAD i Nemačke poručuju › Made-in-Germany.rs\nAmbasadori SAD i Nemačke poručuju\nVlada Srbije postigla napredak u reformama\nVlada Srbije je postigla napredak prepoznavši značaj sprodovođenja ekonomskih reformi kako bi se stvorilo adekvatno poslovno okruženje i ako se to nastavi, privući će još stranih investicija, poručili su sinoć ambasadori SAD i Nemačke Majkl Kirbi i Hajnc Vilhelm na skupu „Nova ekonomija – vizija 2014“, održanom u Beogradu.\n– Srbija je na evropskom putu, a to je ključni korak da se uspostavi adekvatno poslovno okruženje. SAD pokušavaju da pomognu u procesu sprovođenja reformi u Srbiji, oko usvajanja zakona o zapošljavanju i zakona u oblasti poljoprivrede i izgradnje – rekao je Kirbi na skupu i naglasio da je vlada Srbije postigla značajne promene rekonstrukcijom, i da to potvrđuje da postoji potencijal za dalji napredak.\nNemački ambasador Vilhelm podsetio je da su dve zemlje već dugo poslovni partneri, i da je njegova zemlja najveći trgovinski partner Srbije. Prema njegovim rečima, nemačke kompanije su do sada otvorile više od 20.000 radnih mesta u Srbiji.\n– Mislim da će one nastaviti da dolaze u Srbiju, jer je to uvek bila privlačna lokacija za investicije – istakao je Vilhelm i dodao da pod tim podrazumeva dobro obučenu radnu snagu po povoljnim cenama.\nOn je ukazao da su se u Srbiji sada popravili i politički uslovi, a da je početak razrešenja pitanja Kosova izuzetno popravilo imidž Srbije i u Nemačkoj i u SAD, ali i u drugim zemljama. Srpska vlada je, naveo je on, preduzela mnoge inicjative u regionu i sada je konstruktivni igrač na tom polju. Ako se tako nastavi, Srbija će privući još nemačkih i stranih kompanija ocenio je Vlhelm, sugerišući da bi srpska vlada trebala ponovo da razmotri pitanje davanja subvencija za zapošljavanje, jer to može presudno da utiče na priliv investicija.\nŠEf sektora za evropske integracije i privredu pri delegaciji EU u Srbiji Frek Janmat rekao je da EU ima dva kriterijuma za ekonomski pristup kada je reč o zemljama kandidatima, a to su postojanje tržišne ekonomije i kapacitet za konkurentnost unutar EU.\n– U ovom trenutku nijedna zemlja na zapadnom Balkanu koja je kandidat za članstvo u EU ne može da se smatra tržišnom ekonomijom koja funkcioniše – rekao je on i naveo da u Srbiji postoji problem sa društvenim preduzećima, visokim nivom državnih subvencija i sistemom administriranih cena. Govoreći o konkurentnosti Janmat je ukazao da ne treba da budemo veliki pesimisti pošto su strukturne reforme u Srbiji već stupile na delo, a oko 60 odsto izvoza Srbije odlazi u EU, što predstavlja impresivan nivo.\n– Reforme će povećati konkurentnost Srbije i ona će se postepeno navići na takve uslove, pa se može očekivati da će konkurentnost do trenutka pristupanja Srbije EU biti zadovoljavajuća. Srbija treba da bude ambicioznija kada je reč o budžetskom deficitu – rekao je Janmat i naglasio da Evropska komisija može da pruži mnogo konkretnije savete svim zemljama kandidatima, pa i Srbiji.\n(NN; Made in Germany RS)\nPrivredni rast Francuske sve bliži rastu Nemačke\nKnap pozvao nemačke investitore da ulažu u Srbiju\nOd MiG na 10/12/2013 / AKTUELNO / Ostavite komentar\nNovo Miloševo primer u prečišćavanju otpadnih voda\nBesplatan DSD test za kikindske đake


Bokan: Bartomeu mi potvrdio da je šampion ABA lige siguran učesnik Evrolige - CG Sport\nBokan: Bartomeu mi potvrdio da je šampion ABA lige siguran učesnik Evrolige\n04/12/2019 - by Mario Andrijašević\nPredsjednik KK Budućnost Voli je danas svojom izjavom za sajt podgoričkog kluba odagnao sve dileme oko učešća šampiona ABA lige u Euroligi.\n“Želim da obavijestim sve ljubitelje KK Budućnost Voli i naše vjerne navijače da sam danas razgovarao na više tema sa Jordi Bartomeuom, prvim čovjekom Evrolige. Na osnovu razgovora, ovom prilikom vas obavještavam da mi je Bartomeu dao informacije koje nijesu samo njegovo lično mišljenje, nego predstavljaju i odluke sa skupštine Eurolige – da je šampion ABA lige siguran učesnik Evrolige.\nU daljem razgovoru mi je potvrdio da je to stav i za naredne godine i ne odnosi se na wild card, te da je ABA region važan za Evroligu i da je neizostavan dio njihovih strateških planova. Mi smo kao dobro organizovan, savremen klub koji pred sobom ima velike ciljeve, veoma zadovoljni pogledima Evrolige na naš region.\nNa nama je da se isključivo skoncetrišemo na igru i da ponovimo istorijski uspjeh osvajanja ABA lige u sezoni 2017/18. Sve dezinformacije na ovu temu su klasične špekulacije ljudi koji su protivnici ABA lige, jer je moje pitanje bilo direktno i jasno kao i odgovor koji nije ostavio mjesta sumnji.”\nShare the post "Bokan: Bartomeu mi potvrdio da je šampion ABA lige siguran učesnik Evrolige"\nPrethodni članak Transfer karijere: Miloš Vujović od ljeta u Fuchse Berlinu!\nNaredni članak Mornar savladao Gaziantep za prvijenac u FIBA LŠ


Agro vesti - Posle najave subvencija: Dizel da bude do 100 RSD :: NLB Banka Beograd\nPoljoprivrednici u Srbiji očekuju da će im najavljeno vraćanje subvencija za gorivo omogućiti da dizel dobijaju po ceni do 100 dinara po litru.\n"Najbolje bi bilo da se gorivo namenjeno poljoprivredi podeli na takozvani zeleni i plavi dizel, namenjen poljoprivrednicima, odnosno za navodnjavanje i ribarstvo, a da količine budu srazmerne poljoprivrednim površinama i strukturi poljoprivredne proizvodnje", kazao je Ševarlić agenciji Beta.\nPrema njegovim rečima, loša varijanta bi bila ukoliko poljoprivrednici budu morali da kupuju gorivo po tržišnim cenama, a onda da čekaju refundaciju novca za šest meseci ili godinu dana.\nŠevarlić smatra da i je i do sada bilo novca u agrarnom budžetu za regresirano gorivo, ali da se sredstva nisu trošila na pravi način.\nPredsednik UO Nezavisne asocijacije poljoprivrednika Srbije Jovića Jakšić saglasan je da bi država trebalo da omogući da gorivo ne bude skuplje od 100 dinara po litru. "Smatramo i da bi od 60 do 100 litara subvencionisanog goriva po hektaru bilo prihvatljivo", kazao je Jakšić za agenciju Beta. On je ocenio da bi bilo dobro i da se pre te podele za svakog registrovanog poljoprivrednika razgraniči da li mu je poljoprivredna proizvodnja osnovna ili dodatna delatnost, i na osnovu toga utvrdi da li i koliko goriva može da dobije. Kako je naveo, na taj način bi se sprečile malverzacije i korišćenje subvencionisanog goriva za automobile.


On je nakon Mundijala u Rusiji potpisao za Crvene, a stigao je iz Stouka. I kada je nosio dres kluba "sa Trenta", živeo je u gradu koji ponosno ima Junajted i Siti.\nĐerdan Šaćiri sa Dejanom Lovrenom i Mohamedom Salahom\n- Živim u istoj kući kao i kad sam igrao za Stouk. Nisam nikad bio u centru grada Liverpula, osim kada sam u hotelu sa timom. To je teško, jer vas navijači saleću na ulicama - objasnio je Šaćiri i istakao da mu baš ne prijaju druženja sa ljubiteljima ekipe Jirgena Klopa.\nŠaćiri nije u prvom planu kod nemačkog stručnjaka, ali ističe da oseća da je blizu prvih 11. Liverpul će odmeriti snage sa Crvenom zvezdom u trećem i četvrtom kolu grupe C Lige šampiona, a utakmice se igraju 24. oktobra (21 sat) i 6. novembra (18.55).


Ukupan broj smrtnih slučajeva povezanih sa COVID-19 od početka juna meseca je 50, a od početka godine 59\nLaboratorije Instituta za javno zdravlje Crne Gore su od poslednjeg preseka završile PCR analizu 432 uzorka na korona virus, među kojima je otkriveno 69 novopozitivnih slučajeva infekcije.\nNovopozitivni su iz: Podgorice 24, Nikšića 16, Bijelog Polja 7, Bara 5, Budve 4, Berana 3, Pljevalja 3, >> Pročitaj celu vest na sajtu SrbijaDanas.com << Herceg Novog 3, Ulcinja 1, Kotora 1, Cetinja 1 i Plužina 1.\n- Od poslednjeg preseka Institutu su prijavljena dva smrtna ishod kod pacijenata iz Pljevalja i Bijelog Polja koji su lečeni u OB Nikšić odnosno Kliničkom centru Crne Gore. Preminuli pacijenti su bili 1957. i 1961. godište - saopšteno je iz Instituta za javno zdravlja.\nIzvor: VOA, 06.Avg.2020\nZdravstveni zvaničnici u Crnoj Gori saopštili su u četvrtak da su preminula još tri pacijenta pozitivna na Kovid 19, dok je registrovano 69 novih slučajeva zaraze. “Od poslednjeg presjeka Institutu su prijavljena tri smrtna ishod kod pacijenata iz Pljevalja, Bijelog Polja i Rožaja. Preminuli...


STIŽU LEDENI DANI, JAK VETAR I SNEŽNI NANOSI! Evo u kojim krajevima Srbije će biti najkritičnije!\nU toku dana očekuje se oko deset centimetara novog snega, a najkritičnije tačke će biti jugozapadni i jugoistočni delovi Srbije, mada se veliki problemi ne očekuju, kaže pomoćnik načelnika Sektora za vanredne situacije Bojan Tomić. Tomić navodi i da se u toku noći očekuje i pojačan vetar, pa je moguće i stvaranje snežnih nanosa.\nPomoćnik načelnika Sektora za vanredne situacije Bojan Tomić za RTS kaže da su najkritičnije tačke u Srbiji jugozapadni i jugoistočni delovi Srbije.\nGostujući u Dnevniku RTS-a, Tomić je rekao da se danas očekuje oko deset centimetara snega i pojačani vetar, zbog čega se može očekivati i stvaranje snežnih nanosa.\n"Čim smo dobili upozorenje i najavu za stvaranje novog snega, obavešteni su svi opštinski štabovi za vanredne situacije, EPS, Elektromreža Srbije. Sve ekipe su spremne i u pojačanoj pripravnosti tamo gde očekujemo probleme", istakao je Tomić.\nGovoreći o tome da li ima dovoljno ljudstva i mehanizacije da se adekvatno reaguje u kritičnim područjima, Tomić je rekao da je ono što poseduje Sektor za vanredne situacije u funkcionalnom stanju.\n"Nabavili smo određeni broj sanki koje su stacionirane u najnepristupačinijim terenima", dodaje Tomić, ističući da su kontaktirane sve lokalne samouprave gde se očekuju problemi.\nPripremu smo počeli mnogo ranije, ovo je prvi talas koji može da izazove određene probleme, objašnjava Tomić.\nIstakao je da su na nivou opštinskih štabova održani sastanci i da ne bi trebalo da bude većih problema. Dodaje da je nivo svesti bitno povećan.\n"Imali smo loše iskustvo prethodnih godina. Za Koridor 10 postoji najdetaljniji plan za evakuaciju ljudi, postoje planovi na manjim nivoima", objasnio je Tomić.\nKaže da je, ako dođe do otapanja snega, situacija trenutno stabilna.\n"Ne očekujemo probleme, tek ulazimo u pravu zimu, januar i februar su najopasniji meseci", rekao je Tomić.\nOd kada je počela grejna sezona u domaćinstvima su sve češći požari. Tomić kaže da je uzrok požara uglavnom ljudska nepažnja.\n"Zimska sezona je, povećava se broj požara u domaćinstvima kada imamo niske temperature i to je naredni period koji dolazi. Uzrok požara je ljudska nepažnja, mi sami sebe dovodimo bez veće potrebe u ozbiljnu opasnost. Apelujem na sve da u narednom periodu ne koriste imrpovizovana grejna tela, ne ostavljaju ih bez nadzora, da koristimo sve da do nesreće ne dođe", zaključio je Tomić.


Da li biste 60 dana ležali u krevetu za platu od 16.000 evra? – Info Pult, agregator vesti\nDa li biste 60 dana ležali u krevetu za platu od 16.000 evra?\nFrancuski Institut za svemirsku medicinu i fiziologiju (MEDES) traži dobrovoljce koji bi 60 dana proveli u krevetu ne radeći ništa osim obavljanja fizioloških potreba i za taj „rad“ bili plaćeni 16.000 evra.\nIdealni kandidati za ovaj posao iz snova su fizički spremni muškarci stari između 24 i 45 godina koji ne puše, nemaju alergije i imaju maksimalni indeks telesne mase između 22 i 27.\n„Pravilo je da svakog trenutka najmanje jedno rame mora biti u kontaktu sa krevetom ili okvirom“, kaže koordinator eksperimenta dr Arno Bek i dodaje da je ideja studije da reprodukuje bestežinsko stanje na Međunarodnoj svemirskoj stanici.\nPre nego što počnu sa dvomesečnim izležavanjem kandidati će dve nedelje provesti na intenzivnim fiziološkim testovima i merenjima.\n„U određenim uslovima kardiovaskularni sistem je pogođen i nije u stanju da napravi isti napor kao i pre eksperimenta. Vidimo čak i tendenciju pada pritiska i vrtoglavice“, kaže Bek.\nOn je rekao i da će, kao i astronauti u svemiru, i učesnici eksperimenta patiti od gubitka mišića u donjem delu tela, opadanja gustine kostiju i poteškoća u stajanju, što je negativna strana ovog posla iz snova.\nPrevious Article Kakve žene vole muškarci: Ovan mršave, Jarac starije, ali Ribe su pravo iznenađenje\nNext Article Ovakva vrsta veze dovodi do opsesije i bolesnog odnosa


NOVI SAD – Predsednik Skupštine grada Novog Sada Aleksandar Jovanović ostavio je 27. januara pismo upućeno patrijarhu Irineju na vratima Patrijaršije u Beogradu jer niko od prisutnih u Patrijaršiji nije želeo da to pismo primi. U tom pismu Jovanović je pozvao patrijarha da kaže jesu li stavovi koje je izrekao vladika Eparhije bačke Irinej Bulović stavovi koje podržava Srpska pravoslavna crkva (SPC).\nSprečeni da polože cveće\n– U proteklih deset dana, vladika Irinej Bulović iznosio je niz neistina, a jedna od najvećih je ta da Grad Novi Sad nije činio ništa da se zajednički održi komemoracija povodom 70 godina obeležavanja Novosadske racije – napisao je Jovanović.\nPodsetimo, obezbeđenje SPC je 23. januara sprečilo Jovanovića, vojvođanske i gradske zvaničnike i pojedine ambasadore da uđu u prostor predviđen za zvanice tokom pomena žrtvama Novosadske racije. Kako je tada on rekao, mladići u belim mantijama, ukupno tridesetak njih, doslovno su ih fizički sprečili da uđu u prostor iza ograde predviđen za zvanice i – polože cveće. Pored njega, sprečeni su da uđu u taj prostor bili i gradonačelnik Igor Pavličić, potpredsednica pokrajinskog parlamenta Maja Sedlarević, kao i ambasadori Mađarske i Izraela Oskar Nikovic i Josef Levi. Jovanović je nakon toga iz protesta napustio pomen i vratio se na Kej žrtava racije nakon što je pomen bio završen. Maja Sedlarević je takođe napustila obeležavanje i nakon što se skup završio u tišini prišla i položila cveće.\nObezbeđenje u maskirnoj uniformi\nPredsednik LSV Nenad Čanak 27. januara na svom nalogu na Tviteru postavio je fotografije pripadnika crkvenog obezbeđenja Eparhije bačke, koji je na pomenu žrtvama Racije ispod mantije nosio maskirnu uniformu. Fotografiju je nazvao „dokazom postojanja Irinejevih batinaša“.\n– Militantnost Irineja Bulovića verovatno nije moguće slikovitije prikazati nego ovom fotografijom. Crkvena mantija navučena preko vojničke uniforme u ovom slučaju govori više od milion reči – rekao je Čanak, napominjući da ovo nisu jedine fotografije na kojima je zabeležena izvesna bliskost između crkve i uniforme. On je tada ocenio i da je „Bulović, kao nadležan za Eparhiju bačku, ovim nedvosmisleno pokazao da ne želi da sarađuje sa demokratskom vlašću, odnosno ni sa kim ko nije iz ’miloševićevskog’, radikalskog, a sada naprednjačkog miljea“. Čanak je rekao i da se Bulović „kao svaka kukavica zaklanja iza crkve“, i dodao kako insistira da se Sinod izjasni da li je odnos Irineja Bulovića prema gradskoj vlasti odvojen incident pojedinca ili on predstavlja i zvaničan stav SPC. On je podsetio da se SPC nijednom nije zvanično ogradila od bačkog vladike Irineja, niti se „izjasnila o njegovim prethodnim postupcima kada je prekidao pozorišne predstave, izmeštao Zmajeve dečje igre...“.


PORESKA IDENTIFIKOVALA SVE FRILENSERE KOJI PRIHODUJU IZ INOSTRANSTVA - Ozon Media\nPoreska uprava je za list Politiku potvrdila da je „identifikovala“ sve građani koji su ostvarivali prihode iz inostranstva, i dodala da je u stanju da ih kontinuirano kontroliše, odnosno“preduzme sve zakonom propisane mere“ u cilju naplate\nTaj organ Ministarstva finansija nije naveo koliko je frilensera identifikovala i nije precizirao koliko njih ne plaća poreze i doprinose. Dodaju i da su poređenjem podataka o uplatama iz inostranstva sa podnetim prijavama identifikovala „veliki broj fizičkih lica koja nisu podnele poreske prijave, obračunala porez i pripadajuće doprinose i izmirila svoje zakonske obaveze“.\n„Poreska uprava je, u skladu sa najboljom svetskom praksom, uputila poziv poreskim obveznicima da samoinicijativno podnesu poreske prijave. Međutim, ukoliko i pored upućenog poziva ne podnesu poreske prijave i ne izmire svoje obaveze, propisane su prekršajne kazne po Zakonu o poreskom postupku i poreskoj administraciji, kao i krivično delo poreske utaje shodno krivičnom zakoniku“, prenosi Politika.\nNakon toga, na društvenim mrežama organizovano je više neformalnih grupa za suočavanje sa ovim problemom, a peticija „Ne uništavajte frilensere“ je premašila 14.000 potpisnika.\nPomozimo NAŠOJ LUNI iz Šašinaca\nKome su kante krive?


Vučić: Neće biti izbora u 2016.\n29.12.2015. 21:21 > 22:35\nPremijer Aleksandar Vučić izjavio je večeras da u 2016. godini ne bi trebalo da bude parlamentarnih izbora.\n- Ne bi trebalo da bude republičkih izbora, ne vidim razloga za to, ali to nikad ne možete da isključite -rekao je Vučić na TV Prva, upitan da li će biti parlamentarnih izbora sledeće godine.\nOn je rekao da republičkih izbora ne bi trebalo da bude, osim ukoliko ne dođe do drastične promene i narod postane "naročito nezadovoljan".\nNovi ministar odbrane u januaru\nPremijer je naveo da će novi ministar odbrane biti postavljen u januaru 2016. godine, ali nije rekao ko će na toj funkciji zameniti Bratislava Gašića, niti tačan datum kad će to biti urađeno.\n- Ako nađemo dobrog partnera, mislim da možemo da kupimo Luku Bar - kazao je Vučić gostujući na Prvoj televiziji.\nPlaniramo da kupimo Luku Bar\n- Mislim da možemo da kupimo i Luku Bar i tome sam razgovarao i sa premijerom Kine Li Kećjang, jer mi ne želimo nikakvu vrstu neprijateljskog preuzimanja. Želimo da to radimo po tržišnim uslovima, želimo da budemo vlasnici Luke Bar i mislim da političkih problema neće biti, a ako nadjemo partnera neće biti ni finansijskih -rekao je premijer.\nBila je to, po njegovim rečima, godina napornog rada u mnogim oblastima, godina dobrih rezultata, mada nedovoljnih da bi narod bio srećan.\nSrpski premijer ponovio je da je Srbija opredeljena za vojnu neutralnost, da nikome ne preti i neće da ratujemo.\n- Suviše je Srba na nebu, treba nam život na zemlji - rekao je Vučić i dodao da bi nas danas bilo 15 -16 miliona, da toliki nisu izginuli u ratovima...\n- Ja nemam pravo na to, jer ne mogu da pustim da neko u našem okruženju bude dvostruko snažnji od nas -kazao je Vučić gostujući na TV Prvoj.\nSrbi zaboravljaju u kakvoj su zemlji živeli\nUpitan po čemu će pamtiti 2015, premijer je kratko rekao:"Po radu".\n- Ali, kao što Andrić kaže, unutarnje zadovoljstvo je značajnije od priznanja i nagrada - istakao je predsednik vlade, praveći bilans godine koja je na izmaku.\nPrema njegovim rečima, velika je stvar završetak radova na rehabilitaciji i izgradnji infrastrukture u zemlji, jer je to ono to je važno za investitore.\nOn je ponovio plan da za nepune tri godine, do aprila 2017, bude izgrađeno više puteva nego u periodu od 1968. do 2014.\n- To je slučaj i sa železnicom, završićemo Koridor 10, kroz Grdeličku i Sićevačku klisuru, i Koridor 11, od Čačka do Preljine, i to su za nas veoma važne stvari -rekao je premijer.\nOn je podsetio na kupovinu gotovo 11 odsto elektroprenosnog sistema Crne Gore, te primetio da se, ekonomski, polako širimo u regionu.\nKomentarišući izjavu turskog premijera Ahmeta Davutoglua da je "Balkan ukusna čorba, kojoj treba turski začin", on je rekao da je dobro dok su jedni začin, voda ili šargarepa, samo da se "ne postane kašika".\nNeće biti lakih rešenja oko Kosova i Metohije\nOn je najavio da će među temama sledeće runde dijaloga Beograda i Prištine, u januaru, biti odluka kosovskog Ustavnog suda o Zajednici sprskih opština, koju nije želeo da komentariše.\n- Neće biti lakih rešenja oko Kosova i Metohije - rekao je premijer.\nVučić je naglasio da je Beograd uvek spreman da vodi dijalog i da postiže kompromise, ali ne i na to da bilo ko iz okruženja ili bilo ko na svetu pomisli da može da ponižava Srbiju.\nOn je istakao da u pregovaračkoj poziciji za poglavlje 35, koja se tiče Kosova, ipak nema onog "groznog papira", odnosno amandmana koje je pre skoro dva meseca podnela Nemačka, i koji je bio loš za poziciju Srbije na početku pregovora.


Vučić sutra u Banjaluci, MUP RS pojačao mere bezbednosti - Politika - Dnevni list Danas\nPočetna » Politika » Vučić sutra u Banjaluci, MUP RS pojačao mere bezbednosti\nVučić sutra u Banjaluci, MUP RS pojačao mere bezbednosti\nNa području Banjaluke i Laktaši sutra će biti na snazi pojačane mere bezbednosti povodom posete Banjaluci državne delegacije Srbije, sa predsednikom Aleksandrom Vučićem načelu, saopšteno je iz Ministarstva unutrašnjih poslova Republike Srpske.\n3Piše: Beta 21. aprila 2021. 18.16 Izmenjeno: 18.20\nFoto: Budućnost Srbije/Instagram\nIz MUP-a su naveli da je dolazak delegacije najavljen ujutro za 8.00 časova i da će na trasi kretanja vozila delegacije saobraćaj u određenim trenucima biti obustavljen.\nU delegaciji Srbije, koju predvodi Vučić, biće predsednik Skupštine Srbije Ivica Dačić, premijerka Srbije Ana Brnabić i ministar finansija Siniša Mali.\nIz Službe za saradnju s medijima predsednika Srbije najavljeno je da će se Vučić u Banjaluci prvo sastati sa srpskim članom Predsedništva BiH Miloradom Dodikom i Željkom Cvijanović, a potom će prisustvovati sastanku Visokog saveta za saradnu Srbije i RS.\nMa svečanoj akademiji povodom obeleževanja 22. aprila, Dana grada Banjaluka, Vučiću će biti uručeno najveće gradsko priznanje, „Ključevi grada“ i povelja počasnog građanina Banjaluke.\nDodik: Sa delegacijom Srbije sutra ćemo razgovarati o realizaciji značajnih projekata\nSrpski član Predsedništva BiH Milorad Dodik izjavio je da će sutra sa rukovodstvom Srbije u Banjaluci razgovarati o realizaciji značajnih projekata.\n„U kontinuitetu održavamo sastanke Saveta za sprovođenje Sporazuma o specijalnim vezama i razmatramo dosadašnje rezultate i projekte koje smo realizovali“, rekao je Dodik novinarima u Banjaluci.\nNavodeći da RS i Srbija imaju dobre odnose, on je precizirao da će se razgovarati o tome kada će početi radovi na izgradnji hidroelektrane „Buk bijela“ i još dve hidrocentrale na reci Drini.\n„Biće reči i o izgradnji aerodroma u Trebinju, gde su preduzete pripremne radnje, a Srbija obezbedila novac iz budžeta, nakon čega su Bošnjaci podneli prijavu Ustavnom sudu BiH da bi proces usporili“, kazao je Dodik.\nPrema njegovim rečima, na sastanku će biti reči i o epidemiološkoj situaciji izazvanoj pandemijom korona virusa, snabdevanju gasom, kao i o izgradnji dela auto-puta do Rače.\n„Srbija od Kuzmina već gradi deonicu. Postoji obećanje da će pomoći izgradnju auto-puta od Rače do Bijeljine. Sve su to velike teme, a sa delegacijom Srbije razgovaraće naši značajni ljudi“, kazao je Dodik.\nJoš je rekao da je jedan od značajnijih dogovora Republike Srpske i Srbije zajedničko obeležavanje događaja iz istorije srpskog naroda.\n„Zajednički smo uveli praznik kojim se u septembru obeležava naša zastava, a finalizujemo dogovor da školski program iz grupe nacionalnih predmeta bude identičan. To govori o tome koliko smo se odmakli od onih koji su tražili da istorija BiH bude napisana za sve narode, iako je potpuno različita“, kazao je Dodik.\nPredsedniku Srbije Aleksandru Vučiću će sutra u Banjaluci, povodom Dana grada, biti dodeljeno najviše gradsko priznanje – „Ključevi grada“ i povelja počasnog građanina Banjaluke.\nU delegaciju Srbije u Banjaluku će doputovati i predsednik Narodne skupštne Srbije Ivica Dačić, premijerka Ana Brnabić i ministar finansija Siniša Mali.\nAleksandar Vučić, Ana Brnabić, diplomatska poseta, Ivica Dačić, Siniša MaliBeograd/Banjaluka\nVučić i Dodik sutra u Donjoj Gradini na Danu sećanja na žrtve Jasenovca\nŠta se dešavalo iza zatvorenih vrata sastanka u Skupštini Srbije?\nVučić postao počasni građanin Banjaluke, uručen mu i Ključ grada (FOTO)\n21. aprila 2021. u 21.06\nHm, ide li to nas dragi predsednik da gurne BiH u rat?\n22. aprila 2021. u 08.51\nDodik do sada nije častio svog velikog prijatelja ključevima Banja Luke??? Treba Draško Stanivuković da to uradi? Hmmm….\n22. aprila 2021. u 12.32\nPoslednji put je izbrojano 38 vozila u zastitnoj koloni za Vucica. Mora to da se cuva, a i strahovi su pregolemi.


Jeftini letovi iz Srbije za Rumuniju - Avionske karte Srbija Rumunija - eSky.ba\nLetovi za Rumuniju\nLetovi iz Srbije za Rumuniju\nPretražite letove iz Srbije za Rumuniju\nProvjerite najbolje ponude letova iz Srbije za Rumuniju\nKada rezervisati letove za Rumuniju\nDirektni letovi se obavljaju 6 dana u sedmici -\tpon.,\tut.,\tsr.,\tpet.,\tsub.,\tned..\nDirektni letovi s avio kompanijom:\tAir Serbia (JU),\tTarom (RO).\n✔ Postoje li posebne ponude za letove iz Srbije za Rumuniju na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Rumuniju?\n✔ Ako rezerviram let iz Srbije za Rumuniju, mogu li rezervirati ujedno i smještaj?\n✔ Koje avio-kompanije nude letove iz Srbije za Rumuniju?\nBudite sigurni, da na eSky.ba ponuda letova iz Srbije za Rumuniju uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Srbija - Rumunija


Izjava Mogerini u ime EU povodom Svetskog dana starosedelačkih naroda\nVi ste ovde:Početna»Vesti iz Brisela»Izjava Mogerini u ime EU povodom Svetskog dana starosedelačkih naroda\nBy Jovan objavljeno\t 08/08/2017 Vesti iz Brisela\nPre deset godina, Generalna skupština Ujedinjenih naroda usvojila je Deklaraciju UN o pravima autohtonih naroda (UNDRIP), kojom su ustanovljeni okviri prava, dostojanstva i dobrobiti starosedelačkih naroda.\nOd tada se beleži porast priznavanja i razumevanja izazova sa kojima se suočavaju starosedelački narodi. Ovi pozitivni trendovi su podstaknuti ojačanom saradnjom i partnerstvom između država, civilnog društva i samih autohtonih naroda. Takva partnerstva još jačaju usled činjenice da se starosedelački narodi bore za sopstvena prava, da bi se okončao svaki oblik diskriminacije i otvoreno govorilo o svim kršenjima i zloupotrebama ljudskih prava.\nIako oni čine manje od pet odsto ukupnog svetskog stanovništva, ovi narodi su među 15 odsto najsiromašnijih ljudi širom sveta. Starosedeoci su često i među prvim žrtvama pogoršanja stanja ljudskih prava.\nEvropska unija raspolaže širokim spektrom politika kojima se podržava pravo autohtonih naroda prema postavkama UNDRIP-a, od ljudskih prava do razvoja i finansijskih instrumenata. Bilateralna saradnja Evropske unije sa mnogim zemljama pridaje veliki značaj učešću autohtonih naroda na lokalnom i državnom nivou u zemljama u kojima žive. Evropska unija takođe preduzima akcije u borbi protiv nasilja usmerenog ka starosedelačkim narodima i braniocima ljudskih prava, posebno kada štite zemljište i prirodne izvore. Krost Evropski instrument za demokratiju i ljudska prava, Evropska unija podržava starosedelačke branioce ljudskih prava i smanjuje rizik njihovog ugrožavanja.\nOva posvećenost sprečavanju i zaštiti od pretnji i nasilja ponovljena je u Zaključcima o autohtonim narodima Saveta Evropske unije, usvojenim 15. maja ove godine.\nEvropska unija će nastaviti da podržava starosedelačke narode u borbi protiv diskriminacije i nejednakosti. Zbog toga je Evropska unija takođe duboko posvećena inkluziji starosedelačkih naroda u Agendu za održivi razvoj 2030, gde ćemo na razvoj primeniti pristup zasnovan na pravu – uključujući sva ljudska prava tako da niko ne bude ostavljen po strani. Doprinos Evropske unije biće vođen Evropskim konsenzusom za razvoj.\nEvropska unija je spremna da nastavi naše dijaloge sa starosedelačkim narodima na svim nivoima EU saradnje da bi se maksimalizovali učinci naših aktivnosti i dela. Radićemo sa svim partnerima, počev od predstavnika samih starosedelačkih naroda, da bi se osigurala posvećenost međunarodne zajednice UNDRIP-u u godinama pred nama.


Pravilnik iz 1996. zamijenjen novim – Mladi Berana\nPravilnik iz 1996. zamijenjen novim\n20/07/2017 20/07/2017 Mladi Berana 0 Comments Berane, Pravilnik iz 1996. zamijenjen novim\nMinistarstvo sporta Crne Gore, promijenilo je, dvadeset godina stara, pravila o objektima, opremi i kadrovima, neophodnim za osnivanje klubova, saveza i drugih sportskih organizacija.\nUmjesto starog koji datira iz marta 1996. na snagu je stupio novi Pravilnik, kojim ministartsvo precizno reguliše “osnivanje i obavljanje djelatnosti sportskih organizacija”. Glavne novine koje će važiti za sve buduće novoosnovane klubove i saveze, odnose se na broj registrovanih sportista neophodnih za osnivanje i obavljanje djelatnosti sportskih organizacija, izmijenjeni su uslovi u pogledu sportskih objekata odnosno prostora, potrebnog stručnog kadra i sportske opreme.\nPrvi put, novim pravilnikom Ministarstva sporta definiše se broj sportista neophodan da bi se osnovala jedna sportska organizacija, prenosi RTCG.\n“Ukoliko je riječ o kolektivnim sportovima, jedan od uslova je da klub kod odgovarajućeg saveza ima registrovanu najmanje jednu sportsku ekipu ili najmanje petnaest registrovanih sportista u mladjim i omladinskim kategorijama. U pojedinačnim sportovima, klub treba da ima najmanje pet, kod matičnog saveza, registrovanih sportista. Novina je i to što je sportska organizacija dužna da učlani sportiste kod nacionalnog saveza ili ih ugovorom angažuje i registruje”, navodi se u saopštenju.\nKako su kazali iz ministarstva, da bi neka sportska organizacija zadovoljila prostorne uslove neophodne za rad, pored kancelarije u poslovnom objektu u kojoj se nalazi sjedište organizacije, treba da ima i sportski objekat za pripeme odnosno trening i vježbanje sportista u toku cijele godine.\nNova pravila propisuju da su lopte, trenerke, dresovi, sprave, uređaji i drugi sportski rekviziti, potrebni za opremanje i aktvnosti sportista.\n“Neophodna im je i kancelarijska oprema, a klubovi koji se takmiče u seniorskoj konkurenciji u najvišem nacionalnom rangu, opštinski i nacionalni savezi treba ubuduće da imaju i zvaničnu internet prezentaciju koja sadrži: osnovne podatke o sportskoj organizaciji, o članovima, sportistima, stručnim licima i njihovim licencama, podatke o realizaciji programa koji se finansiraju iz državnog budžeta po osnovu Javnog konkursa, podatke o sportskim rezultatima, statut i opste akte i sportska pravila. Neophodno je da imaju i pribor za pružanje prve pomoći, dok sva oprema treba da je atestirana i da odgovara standardima koji se odnose na tu vrstu sportske opreme”, pojasnili su.\nNovi “Pravilnik o bližim uslovima za osnivanje i obavljanje djelatnosti sportskih organizacija” stupio je na snagu nakon objavljivanja u Službenom listu Crne Gore dok stari “Pravilnik o bližim uslovima koje treba da ispunjavaju sportske organizacije u pogledu objekata, opreme i kadova” iz 1996. više ne važi.\n← Koncert povodom dana opštine\nDnevni horoskop za 21. jul →\n16/08/2017 Mladi Berana 0\nPodgorički derbi, Sutjeska protiv Zete za prvo mjesto\n19/08/2017 Mladi Berana 0\nOprez vozačima zbog sitnijih odrona


Obuka za netehničko izviđanje održana u Štansu\nNaslovna » Obuka za netehničko izviđanje održana u Štansu\nU periodu od 16. do 27. avgusta 2021. godine u Štansu, u Švajcarskoj, održana je 70. globalna obuka za netehničko izviđanje u okviru Partnerstva za mir, na kojoj je učestvovala i predstavnica Centra za razminiranje – pomoćnik direktora – rukovodilac Sektora za pravne poslove i operativnu podršku, g-đa Jelena Krstić.\nObuka, koju je u ime Švajcarskog saveznog departmana za odbranu, civilnu zaštitu i sport (DDPS), sprovodio Ženevski međunarodni centar za humanitarno razminiranje (GICHD), održavala se u Centru za obuku švajcarskih oružanih snaga za inostrane misije (SWISSINT), u Štansu.\nMeđu polaznicima su bili i predstavnici nacionalnih tela za protivminsko delovanje (Kolumbija, Republika Koreja, Liban, Libija, itd.), Norveške narodne pomoći (NPA), HALO TRUST, UNMAS i dr.\nCilj ove obuke bio je da obuči polaznike za praktično sprovođenje netehničkog izviđanja (NTS) - identifikaciju, prikupljanje, analizu i evidentiranje dokaza o zagađenosti – odnosno, metode koja se fokusira na određivanje obima i prirode zagađenosti eksplozivnim ostacima rata u postkonfliktnim zemljama. To je ključni elemenat procesa oslobađanja sumnjivog zemljišta i predaje na korišćenje zajednicama pogođenim sukobom. Poboljšavanjem kvaliteta netehničkog izviđanja, operativna sredstva se mogu alocirati sa povećanom preciznošću, tako da se zemlja može učiniti bezbednom od eksplozivnih sredstava brže i sa manje resursa.\nTokom obuke, polaznici su stekli veštine potrebne za efikasno netehničko izviđanje i testirali nove metodologije, tehnologije i aplikacije.\nPolaznicima obuke uručeni su međunarodno priznati sertifikati kojima je potvrđena uspešna edukacija.\nCentar za razminiranje koristi priliku da zahvali organizatorima i Ženevskom međunarodnom centru za humanitarno razminiranje na pozivu i omogućavanju učešća predstavnika Centra na obuci koju su izvodili eminentni stručnjaci iz ove oblasti.


Otkup džipova i SUV vozila - Otkup automobila\nOtkup automobila » Otkup džipova i SUV vozila\nTako da, ukoliko raspolažete nekim starim džipom, ili vam stari SUV pravi problem u garaži, jer od njega ne možete ništa da uradite, nemojte da se nervirate i dalje, jer mi smo tu da vam ponudimo rešenje.\nImajući u vidu da se dugo godina bavimo ovima poslom, možemo slobodno reći da smo postali lideri na tržištu i da kod nas možete dobiti najpovoljnije uslove otkupa.\nNama nije bitno da li je vaš džip ili SUV nov ili star, pohaban, havarisan, da li je prešao veliku kilometražu, koje je godište proizvodnje, nama je samo bitno da vi želite da ga prodate i stvar je rešena.\nNakon poziva dolazimo odmah na vašu kućnu adresu. U našem timu radi nekoliko stručnih procenitelja koji će vam dati fer cenu za vaš džip ili SUV.\nProcenu vrednosti organizujemo mi, potpuno besplatno i nije obavezujućeg karaktera, tako da ukoliko nakon procene ne želite da zaključite dogovor, to je vaše puno pravo.\nUkoliko ipak zaključimo dogovor, isplata dogovorene sume novca vrši se odmah, tako da kod nas nećete danima čekati na svoj novac.\nProverite na tržištu, kod nas sigurno dobijate najvišu cenu.\nNaš tim čini vrlo stručno i kvalifikovano osoblje, koje vam je na raspolaganju za sva pitanja i savete u vezi sa otkupom.\nS obzirom da radimo svih 365 dana u godini, to znači da smo vam uvek na raspolaganju, jer mi zbog vas i postojimo, mi smo tu da vam uvek budemo na raspolaganju.\nKontaktirajte nas što pre, kako bismo mogli da napravimo dogovor koji će odgovarati i vama i nama.\nNama je u interesu da kupimo vaš džip ili SUV, vama je u interesu da ga prodate.\nPa kad nas već spaja zajednički interes, pozovite što pre i dođite da sarađujemo, mi smo pravi partneri za vas.


Od ovog broja, u Federaciji BiH korona virusom zaraženo je ukupno 3.124 osoba, u Republici Srpskoj 2.918, a u Brčko distriktu 44 osoba. Dan ranije u Distriktu je bio 41 zabeleženi slučaj zaraze, dok je u ponedeljak bilo 35 potvrđenih slučajeva, piše Srpskainfo.\nDo sada je u BiH na virus korona ukupno testirano 106.214 uzoraka, od čega u Federaciji BiH 64.495, u Srpskoj 40.395, a u Brčkom 1.324 testiranja. U BiH do sada se od korona virusa oporavilo ukupno 2.815 osobe. U Republici Srpskoj oporavilo se 1.468 osoba, u Federaciji BiH 1.327, a u Brčkom 20 osoba.\nDo sada je u BiH preminulo ukupno 214 osoba koje su bile pozitivne na virus korona – u Federaciji BiH 72, u Srpskoj 137, a u Brčko distriktu pet osoba.\nBROJ SVE VEĆI U Brčkom osam novoobolelih od korona virusa, u Bijeljini na lečenju 40 PACIJENATA


Skandalozno: Njemačka policija pritvorila glavnog pregovarača EU-a sa Iranom\nmaj 13, 2022 - 7:19 popodne Kod vijesti : 1257143 Izvor : ABNA24 Link:\nABNA24: Visokog diplomatu Evropske unije (EU) Enriquea Moru njemačka policija u petak je nakratko pritvorila na aerodromu u Frankfurtu pri povratku iz Teherana nakon razgovora o iranskom nuklearnom sporazumu.\nMora, glavni pregovarač EU-a o iranskom nuklearnom sporazumu i zamjenik generalnog sekretara diplomatske službe EU-a, na Twitteru je objavio da ga je njemačka policija zadržala na frankfurtskom aerodromu pri povratku u Brisel.\nKasnije objavio da je pušten, kao i da su vlasti odbile da mu daju bilo kakvo objašnjenje.\n"Odvojeno su privedeni i ambasador EU-a u predstavništvu Ujedinjenih nacija u Beču i šef iranske radne grupe diplomatske službe EU-a", dodao je Mora.\nNaglasio je da je postupkom njemačke policije možda prekršena Bečka konvencija o diplomatskim odnosima koja pruža zaštitu diplomatama.\nMora je u utorak otputovao u Teheran da bi razgovarao sa zamjenikom iranskog ministra vanjskih poslova i glavnim nuklearnim pregovaračem Bagheri Kanijem i drugim zvaničnicima o nastavku pregovora o iranskom nuklearnom sporazumu.\nPregovori će uskoro biti nastavljeni\nEvropski šef za inostranu politiku, Josep Borell, rekao je ubrzo nakon što je okončana posjeta More Teheranu, da su obustavljeni nuklearni pregovori s Iranom ponovo otvoreni, izvještava AFP danas.\nBorell je to rekao na sastanku G7, te je pohvalio posjetu Enrique Mora Teheranu, koja je upriličena kako bi se ponovo pokrenuli pregovori o oživljavanju nuklearnog sporazuma iz 2015.god, a koji se vode u Beču.


APV: Više para za sertifikaciju organske proizvodnje\nNapisao/la Administrator 15/12/2016 . Objavljeno u Vesti\nNajavljeni veći budžetski podsticaji za sertifikaciju organske proizvodnje, standardizaciju bezbednosti i kvaliteta hrane i lokalne akcione grupe za ruralni razvoj\nPokrajinski sekretar za poljoprivredu, vodoprivredu i šumarstvo mr Vuk Radojević uručio je ugovore korisnicima koji su ostvarili pravo na podsticajna sredstva za sertifikaciju organske proizvodnje i za sistem sertifikacije u oblasti bezbednosti i kvaliteta hrane.\nPored toga, potpisani su i ugovori sa lokalnim akcionim grupama, čiji rad je veoma važno ojačati, jer one treba da budu nosioci realizacije IPARD programa.\nViše para za organsku\nPokrajinska vlada će podsticati razvoj organske proizvodnje, unapređenje standardizacije u bezbednosti proizvodnje i kvalitet poljoprivredno-prehrambenih proizvoda na teritoriji Vojvodine i posebno da unapredi rad lokalnih akcionih grupa, koje treba da budu važna karika u pripremi strategija lokalnog ruralnog razvoja.\n„Kad je u pitanju sertifikacija i generalno razvoj organske proizvodnje, u ovoj, 2016. godini, prethodna Pokrajinska vlada je planirala samo 100.000 dinara, sredstva koja danas i realizujemo. Za tu namenu u narednoj godini planiramo 10 miliona dinara. Za sertifikaciju u oblasti bezbednosti i kvaliteta hrane planirali smo nova tri miliona dinara“, rekao je Radojević.\nPromocija civilnog sektora\nJedan od ciljeva je i promocija partnerstva na lokalnom nivou između javnog sektora, civilnog sektora i privrednih subjekata i zato je za lokalne akcione grupe, umesto tri miliona dinara koliko je ove godine bilo za to izdvojeno, u narednoj godini taj iznos biti uvećan na sedam miliona dinara.\n„Želimo da promovišemo lokalne akcione grupe, jer one treba da budu nosioci lokalnih strategija ruralnog razvoja. Oni su ti koji treba da prepoznaju potrebe svojih lokalnih zajednica, da ih koncipiraju na najbolji mogući način, a mi ih kroz bespovratna sredstva stimulišemo da na kvalitetan način prepoznaju svoje potrebe, napišu ih u vidu projektno-tehničke dokumentacije i da to bude osnov za apliciranje prema evropskim fondovima“, rekao je Radojević.\nOznake:oragnska, podsticaji, pokrajina


Održana LEADER 1 konferencija Fruškogorsko-dunavskog regiona - Fruškogorsko-dunavski region\n»Vesti»Održana LEADER 1 konferencija Fruškogorsko-dunavskog regiona\nOdržana LEADER 1 konferencija Fruškogorsko-dunavskog regiona\nNakon održanih 5 Info dana sa 148 učesnika iz 5 opština u periodu januar-februar 2015., u periodu od 1. do 2. aprila u Vrdniku, u hotelu Premier Aqua održana je LEADER konferencija Fruškogorsko-dunavskog regiona.\nKonferencija prestavlja naredni korak u složenom odozdo-na-gore vođenom procesu osnivanja Lokalne akcione grupe (LAG) fruškogorsko-dunavskog regiona, u skladu sa EU Leader/CLLD pristupom.\nNa Konferenciji su 5 predsednika opština, u prisustvu lokalnih i regionalnih medija, potpisali Protokol o međuopštinskoj saradnji u oblasti održivog razvoja.Ovim Protokolom je definisan zajednički razvojni okvir 5 fruškogorskih opština i zvanično prihvaćena inicijativa za osnivanje Lokalne akcione grupe Fruška gora – Dunav, pokrenuta 24.11.2014. od strane lokalnih stejkholdera.\nGosti konferencije su bili uvaženi prestavnici Lag Baranja, R Hrvatska, predstavnici gradske uprave grada Doboja i predstavnici Pokrajinskog sekretarijata za poljoprivredu AP Vojvodine. 60 učesnika Konferencije su odabranih 12 predstavnika iz javnog, privatnog i civilnog sektora iz svake od 5 fruškogorskih opština, koji su prisustvovali Info danima i aplicirali za učešće na Konferenciji.\nModeraciju 6 radnih grupa, u koje su bili podeljeni učesnici konferencije tokom rada, su vršili odabranih 6 učesnika iz 5 opština, koji su prethodno prošli jednodnevnu obuku i svoju ulogu su obavili vrlo profesionalno, efikasno i sa puno entuzijazma. Konferenciju je moderirao koordinator Radne grupe za formiranje LAG Fruška gora-Dunav, Dejan Gluvačević.


Pobunjenici Islamske države osvojili su drevni sirijski grad Palmiru i njene istorijske ruševine iz ere starog Rima, te sada kontrolišu polovinu sirijske teritorije.\nOsvajanje Palmire predstavlja pretnju 2,000 godina staroj lokaciji sa UNESCO-ve liste svetske baštine, na kojoj se nalaze stubovi, ruševine i drugi neprocenjivi antikviteti. Borci Islamske države do sada su uništili niz starina u svom napredovanju po Iraku i Siriji, tvrdeći da predstavljaju idolatriju i da su neislamski.\nSirijski šef za antikvitete Mamun Abdulkarim je osvajanje Palmire nazvao “padom civilizacije”, ističući da je civilizovano ljudsko društvo izgubilo bitku sa varvarima. Visoka predstavnica EU za spoljnu politiku Federika Mogerini izjavila je da su “masovna ubistva i namerno uništavanje arheološkog I kulturnog nasledja u Siriji i Iraku ravni ratnom zločinu.”\nDo sada nema izveštaja da su ekstremisti oštetili ruševine u Palmiri. Abulkarim je izjavio da su stotine statua iznete iz grada pre nadiranja Islamske države, dok su drugi antikviteti bili suviše veliki da bi mogli da se pomeraju.\nEkstremisti su potisnuli gotovo sve sirijske vojnike iz istorijskog grada u pustinji, posle sedmodnevne opsade i žestokih borbi na severu grada. Nekoliko dana ranije, oni su zauzeli Ramadi, prestonicu iračke provincije Anbar.


Telenor je proširio pokrivenost mreže 3G signalom za više od 10 odsto. Zahvaljujući tome, još veći broj korisnika imaće brzi mobilni internet i moći će da koristi čitav spektar naprednih usluga u Telenorovoj pametnoj mreži u gradskim i ruralnim sredinama.\n„Telenor je prvi mobilni operator koji je pustio 3G signal na frekvenciji od 900 MHz. Država je omogućila primenu tehnološke neutralnosti, koja dozvoljava operatorima da koriste najnaprednije tehnologije na bilo kom spektru, a to će za naše korisnike značiti naprednije korisničko iskustvo u pogledu pokrivenosti i dostupnosti usluga visokog kvaliteta”, kaže Goran Vasić, izvršni direktor korporativnih poslova u Telenoru.\nNa više od 100 lokacija koje su ranije imale 2G signal sada je uveden 3G, a pokriveni su i Drvengrad, Vlasinsko jezero, Zaovina, Zlatarsko jezero i mnoge druge lokacije. Korisnici koji žive u tim oblastima ili su tu samo na proputovanju biće u mogućnosti da koriste veće internet brzine (u redovnim uslovima veće od 1 Mbps), surfuju internetom, koriste društvene mreže i napredne servise.\nKorisnici u svakom trenutku mogu da provere mapu pokrivenosti Telenorovim signalom na www.telenor.rs


Festival kućnih ljubimaca za vikend - alo.rs\nBEOGRADSKI HIPODROM Festival kućnih ljubimaca za vikend\nAUTOR: Beta DATUM I VREME: 29.08.2016. 13:30\nPrvi internacionalni festival kučnih ljubimaca "Pets and Friends" biće održan u subotu i nedelju, 3. i 4. septembra, od 10 do 18 časova u parku Beogradskog hipodroma.\nPas i mačka, Foto: Profimedia\nNa toj dvodnevnoj manifestaciji, kako je najavljeno, pored zabave, ljubitelji životinja, kinolozi, odgajivači, dreseri, veterinari, proizvodjači hrane i opreme za ljubimce, felinolozi, sokolari moći će da razmene i svoja iskustva.\nFestival je i humanitarnog karakter, odnosno posebna pažnja biće posvećena udomljavanju pasa iz beogradskih azila i svi koji udome neku od napuštenih životinja očekuju nagrade i poklon vaučeri.\nZa najmladje će biti organizovane pozorišne predstave,neobična takmičenja, kreativne i edukativne radionice i interakcija sa ljubimcima, škola jahanja, mala škola dresure i odgovornog vlasništva, druženje sa klovnovima, neobičnim ljubimcima, a moći će da se vide i neke životinje koje se ne sreću često.\n29/08/2016 - 13:37\n52 + 41 -


Dan evropskih vrednosti – Grad Niš\n· mr · 11. maja 2019.\nCentralnom manifestacijom “Dan evropskih vrednosti”, EU info kutak Niš u partnerstvu sa Gradom Nišom, obeležio je Nedelju Evrope i tri godine rada prostorija u Voždovoj ulici.\n„Dan evropskih vrednosti“ održan je na platou ispred Kalče, u Obrenovićevoj ulici.\nOvaj događaj je deo kampanje “EU za tebe”, namenjen je svim zainteresovanim sugrađanima i sugrađankama.\nU muzičko-scenskom delu nastupili su orkestar Impresija, dečiji hor Čarolija, plesna grupa Bum 018 i učenici gimnazije “Svetozar Marković”.\nUz interaktivan i kreativan pristup građanima su se predstavile i neke od organizacija civilnog društva koje u lokalnoj zajednici aktivno rade na promovisanju evropskih vrednosti i komunikaciji sa građanima o različitim pitanjima.\nDan Evropskih vrednosti je deo krovne kampanje Delegacije Evropske unije u Srbiji i EU info mreže u Beogradu, Nišu i Novom Sadu i realizuje se pod nazivom #EUzaTebe, sa idejom da se promovišu rezultati razvojne pomoći EU Srbiji u okviru procesa evropskih integracija.\nSledeća objava: Predsednik Skupštine Grada Niša sa gostima Vojno-policijske parade u Nišu\nPrethodna objava: Vojno-policijska parada „Odbrana slobode“


Program podrške razvoju politike informaciono-komunikacionih tehnologija Program podrške razvoju politike informaciono-komunikacionih tehnologija – Personal magazin\nMinistar za telekomunikacije i informaciono društvo u Vladi Republike Srbije Jasna Matić uputila je danas poziv kompanijama iz Srbije da od januara naredne godine učestvuju u Programu podrške razvoju politike…\nMinistar za telekomunikacije i informaciono društvo u Vladi Republike Srbije Jasna Matić uputila je danas poziv kompanijama iz Srbije da od januara naredne godine učestvuju u Programu podrške razvoju politike informaciono-komunikacionih tehnologija (ICT PSP).\nMatić je na okruglom stolu, održanom u Privrednoj komori Srbije, objasnila da se program sprovodi u cilju podizanja konkurentnosti domaćih preduzeća, i dodala da on domaćim preduzećima omogućava da u konzorcijumu sa drugim evropskim firmama konkurišu za evropske fondove.\nOna je precizirala da sredstva koja su namenjena za taj projekat iznose približno 750 miliona evra za pet godina.\nTakođe, Matić je navela da po jednom projektu firme mogu dobiti po nekoliko miliona evra, i dodala da je to za naše kompanije prilika da dobiju bespovratna sredstva za realizaciju svojih projekata.\nPrema njenim rečima, to je prilika da domaće firme sarađuju sa evropskim kolegama i da vide kakvi su tržište i usluge u evropskim zemljama u toj industriji, a konzorcijum koji konkuriše za sredstva da bi realizovao neki projekat treba da se sastoji od četiri do devet firmi iz različitih zemalja.\nUloga resornog ministarstva jeste da bude nacionalna kontakt tačka, da skuplja i pruža informacije koje su firmama neophodne, kao i da pomaže firmama da formulišu svoje projekte kako bi mogle uspešno da prođu kroz birokratsku proceduru i da u kontaktima sa firmama iz drugih zemalja nađu sebi partnere sa kojima će zajedno konkurisati, objasnila je Matić.\nOna je navela da je projekat počeo da se realizuje pre dve godine i da je predviđeno da traje do 2013. godine, i dodala da će novi poziv biti otvoren u januaru i da će trajati do juna.\nMatić je navela da konzorcijumi do tada treba da predlože svoje projekte, koje će evropska komisija da ocenjuje, pri čemu će oni koji budu odobreni u narednih nekoliko godina moći da budu sprovođeni i da povlače odgovarajuća finansijska sredstva iz evropskih fondova.\nOna je istakla da su projekti iz oblasti informacionih i komunikacionih tehnologija najbrojniji i najuspešniji na konkursima Evropske unije.\nNacionalni koordinator za pomenuti projekat u Ministarstvu za telekomunikacije i informaciono društvo Stefan Lazarević rekao je da je ICT PSP deo Okvirnog programa za konkurentnost i inovativnost, koji se realizuje od 2007. do 2013. godine.\nLazarević je ukazao na to da ukupan budžet za ceo taj program iznosi više od 3,6 milijardi evra i da je cilj programa razvoj konkurentnosti, podrška inovativnosti, lakši pristup kapitalu i uslugama za podršku poslovanja, kao i razvoj informacionog društva.\nMatić je, takođe, navela da postoji mogućnost da rok za dostavljanje ponuda kompanija za dobijanje licence za drugog operatera fiksne telefonije u Srbiji bude produžen za približno 10 dana.\nOna je podsetila na to da je bilo predviđeno da taj rok bude do 12. januara 2010. godine, ali da bi on mogao da bude produžen zbog predstojećih novogodišnjih i božićnih praznika.\nProgram podrške razvoju politike informaciono-komunikacionih tehnologija was last modified: December 9th, 2009 by Redakcija\nICT PSPJasna MatićMTIDrivredna komora Srbije\nRazvoj informacionih i komunikacionih tehnologija u obrazovnom sistemu


Radnici Zastava oružja blokirali ulaz u fabriku : Nadlanu.com\nKRAGUJEVAC, 27. maja 2010. (Beta) - Radnici fabrike Zastava oružje blokirali su u četvrtak ulaz u deo fabrike zvani "Sivi dom" gde je trebalo da počne unošenje opreme fabrike Zastava inpro koja mora da se iseli iz pogona Fijat automobili Srbija.\nOružari su stavili katanac na fabričku kapiju i ona je bila zaključana od 9 do 10 časova.\nPredsednik samostalnog sindikata Zastave oružje Dragan Ilić je rekao agenciji Beta da se radnici oštro protive useljenju opreme zaštitne radionice Zastava inpro u halu od 1.000 kvadrata koja je u vlasništvu "Namenske".\n"Mi smo protiv ovog rešenja koje se zasniva na štetnom ugovoru koji su zaključili direktori obe firme i smatramo da je donet pod pritiskom Ministarstva ekonomije i Ministarstva odbrane, a prihvatio ga je i Upravni odbor Zastave oružje", rekao je Ilić.\nPrema rečima Ilića, oružari traže da sva sporna pitanja oko imovine fabrike oružja budu resavana "u paketu" i precizirao da se radi o imovini u Kragujevcu, Novom Pazaru i Beogradu.


Rezultati rada Policijske uprave Kruševac u prvih osam meseci ove godine – Kruševac PRESS\nRezultati rada Policijske uprave Kruševac u prvih osam meseci ove godine\nAutor S. Milenković\t Objavljeno 30.09.2016. 0\nNa području Rasinskog okruga, koje pokriva Policijska uprava Kruševac, u ovoj godini, od januara do kraja avgusta, zabeleženo je za oko devet odsto manje krivičnih dela u odnosu na isti period prošle godine.\nU ovoj godini rasvetljena su sva tri ubistva koja su se dogodila na području Rasinskog okruga, jedno ubistvo u pokušaju, tri krivična dela teška telesna povreda, devet krivičnih dela razbojništva. Razrešena su sva tri krivična dela iznude te 187 krivičnih dela krađa i 58 krivičnih dela teška krađa.\n– Efikasnim operativnim radom policije rasvetljena su dva teška ubistva u kojima su osumnjičeni nakon izvršenja krivičnog dela podmetnuli požare kako bi prikrili tragove krivičnog dela – rekao je Miljan Petrović, načelnik PU Kruševac.\nPolicijska uprava i dalje radi na rasvetljavanju ubistava iz 2014. odnosno 2015. godine kada su ubijeni Goran Obradović Suša i Goran Petrović Peta.\n– U prvih osam meseci ove godine prijavljeno je ukupno 863 krivičnih dela, što je za 9,1 odsto manje u odnosu na isti osmomesečni period 2015. godine. Preventivni rad policije dao je rezultat tako da je broj evidentiranih krivičnih dela opšteg kriminala manji za 9,86 odsto u odnosu na isti period prošle godine. – dodao je Miljan Petrović.\nPrema podacima Policijske uprave Kruševac od januara do kraja avgusta ove godine zaplenjeno je skoro 11,8 kilograma sušene marihuana. Policija je u septembru zaplenila 19 kilograma sušene marihuane, upakovane u 16 paketa, za koju se sumnja da je bila namenjena daljoj prodaji.\nGoran Obradović SušaGoran petrović PetamarihuanaPolicijska uprava Kruševaczaplene


Oružane snage Bosne i Hercegovine unapređuju svoje operativne standarde opremom za obuku koju je doniralo Ujedinjeno Kraljevstvo | Support4Partnership\nU Centru za borbenu obuku na Manjači držana je javna svečanost povodom donacije opreme za obuku – uključujući automatizovane mete za gađanje uživo, mobilno selo za urbanu borbenu obuku i pametni video nadzor. Radi se od donaciji Ujedinjenog Kraljevstva Oružanim snagama Bosne i Hercegovine.\nPripadnici OS BiH prezentirali su nove mogućnosti obuke zahvaljujući ovoj donaciji.\nCeremoniji su prisustvovali ambasador Velike Britanije u Bosni i Hercegovini, Nj.E. Matt Field, ministar odbrane Bosne i Hercegovine, Sifet Podžić, komandant NATO štaba Sarajevo, brigadni general Eric Folkestad, komandant snaga Evropske unije (EUFOR), general-major Alexander Platzer i drugi visoki civilni i vojni zvaničnici.


Zmajice se vrijedno pripremaju za naredne mečeve kvalifikacija za Svjetsko prvenstvo\nŽenska fudbalska reprezentacija Bosne i Hercegovine se vrijedno priprema na terenima “Trening centra NFS BiH” u Zenici za predstojeće mečeve protiv Danske i Malte u okviru kvalifikacija za Svjetsko prvenstvo.\n“Zmajice” će meč protiv Danske odigrati 25. novembra sa početkom od 13h na domaćem terenu, a selekciju Malte će dočekati pet dana kasnije sa istom satnicom odigravanja kao i prvi meč.\nAtmosferu i dosadšnji tok rada tokom priprema za ova dva susreta je prokomentarisao i trener golmana Esad Ibrahimović koji je rekao kako sve protiče u najboljem redu.\n“Spremamo se za predstojeće utakmice i sve protiče u najboljem redu. Očekuje nas meč sa favorizovanom Danskom od koje možemo dosta da naučimo i to će biti još jedno značajno iskustvo za naše igračice. Mi ćemo biti kompletniji nego u prethodnom meču pa sam siguran da će i rezultat biti drugačiji nego što je bio u prošlom susretu” – kazao je Ibrahimović pa dodao:\n“Nakon toga slijedi nam Malta gdje očekujemo da osvojimo tri boda. Igračice su zdrave, spremne i svi se nadamo da će tako i ostati i da ćemo u najjačem sastavu dočekati utakmice”.\nBosna i Hercegovina je trenutno pretposljednja u svojoj kvalifikacionoj grupi, a do sada fudbalerke nacionalnog tima nisu uspjele ostvariti niti jedan trijumf pa se nadaju prvim bodovima protiv Malte i Danske na svom terenu.\nkalifikacije za Svjetsko prvenstvo\nPrethodni članakArgentina u šoku: Dijego Armando Maradona sahranjen bez srca\nNaredni članakVahid Mrkaljević za MeridianSportBH: “Srećni smo što smo jedini uspjeli pobijediti jesenjeg šampiona”


23.11.2020 u 12:48\nUhapšeno skoro 350 demonstranata u Belorusiji\nMINSK – Beloruska policija je uhapsila skoro 350 demostranata zbog kršenja mere zabrane masovnih okupljanja, stoji u saopštenju beloruskog MUP-a. Konstatuje se da se pozivu na masovne proteste nisu odazvali građani iz unutrašnjosti Belorusije, dok je u Minsku situacija bila drugačija i demonstranti su se okupljali uprkos upozorenjima vlasti da to ne čine, preneo je TAS. Policija je saopštila da su u toku istražni postupci protiv izgrednika koji su pružali otpor tokom intervencije pripadnika policijskih snaga i blokirali saobraćaj na ulicama Minska, prenosi Tanjug\n22.11.2020 u 16:40\nHiljade Belorusa demonstriraju protiv Lukašenka – policija hapsi\nMINSK - Hiljade Belorusa su izašle na nove demonstracije protiv dugogodišnjeg autoritarnog predsednika Aleksandra Lukašenka, tražeći njegovo povlačenje s vlasti. Agencija Frans pres navodi da su desetine hiljada demonstranata protestovale u više delova Minska, uzvikujući „Živela Belorusija” i mašući crveno-belim zastavama opozicije. Veliki broj policajaca je na ulicama, sa oklopnim vozilima i vodenim topovima. Grupa za zaštitu ljudskih prava Vesna (Proleće) navela je da je ubrzo po početku protesta uhapšeno 70 demonstranata. Belorusi na društvenim mrežama pišu da je ponovo bilo sukoba građana i policije u dvorištima zgrada. Opoziciona liderka Svetlana Tihanovskaja, koja se odmah posle izbora sklonila u Litvaniju da bi izbegla hapšenje, pozdravila je današnji protest kao\n20.11.2020 u 22:28\nCrna Gora, Severna Makedonija i Albanija podržale sankcije Belorusiji\nPODGORICA – Pojedine zemlje regiona nalaze se među sedam zemalja koje su se pridružile sankcijama koje je Evropska unija uvela Belorusiji kao odgovor na obračun s protestima protiv predsednika Aleksandra Lukašenka nakon spornih predsedničkih izbora u avgustu. Među sedam zemalja koje nisu članice EU, a koje su se pridružile sankcijama nalaze se i Crna Gora, Severna Makedonija i Albanija, prenosi CDM. Visoki komesar Evropske unije EU za spoljnu politiku Žozep Borelj naveo je u saopštenju da su kaznene mere podržale Crna Gora, Severna Makedonija, Albanija, Island, Lihtenštajn, Norveška i Ukrajina. „Te države će obezbediti da njihove nacionalne politike budu u skladu sa ovom odlukom Saveta EU. Evropska unija prima na znanje ovu obavezu i pozdravlja je”, stoji u saopštenju Borelja,\n16.11.2020 u 10:21\nU Belorusiji više od 900 osoba uhapšeno na protestima\nMINSK - Više od 900 osoba uhapšeno je u nedelju širom Belorusije na novim demonstracijama čiji učesnici traže ostavku dugogodišnjeg autoritarnog predsednika Aleksandra Lukašenka, saopštila je grupa za zaštitu ljudskih prava Vesna (Proleće), javlja AP. Ta grupa je u prethodnom izveštaju objavila da je uhapšeno 500 ljudi. Dodala je da je hapšenja bilo u Minsku, Vitebsku i Gomelju. Policija je šok-bombama, suzavcem i vodenim topovima nastojala da razbije današnji protest hiljada demonstranata u Minsku. Belorusi su na društvenim mrežama navodili da u dvorištima zgrada ima sukoba građana i policije. Belorusija je pogođena političkom krizom od predsedničkih izbora 9. avgusta, kada su širom zemlje počeli masovni antivladini protesti, inicirani zvaničnim rezultatima glasanja prema kojima je\n13.11.2020 u 19:51\nHiljade na ulici zbog navodno nasilne smrti aktiviste\nMINSK - Hiljade ljudi okupile su se u Minsku kako bi odali počast 31-godišnjem Ramanu Bandarenku kojeg su navodno pretukle maskirani pripadnici beloruske snage bezbednosti. Svedoci kažu da su muškarci u civilu oteli Ramana Bandarenka 11. novembra nakon svađe na trgu gde su došli da uklone crvene i bele trake, simbole opozicionog protestnog pokreta protiv predsednika Aleksandra Lukašenka, javlja Radioa Slobodna Evropa u programu na engleskom jeziku. Ministarstvo unutrašnjih poslova navelo je da je došlo do tuče, a kada je policija stigla, pozvali su hitnu pomoć da povređenog Bandarenka odvedu u bolnicu. Više od sat vremena kasnije, Bandarenko je primljen u Hitnu pomoć sa teškim povredama glave i preminuo je 12. novembra. Pokrenut je istražni postupak, navodi AP prenosi\n08.11.2020 u 22:24\nBeloruska policija uhapsila više od 500 ljudi na novim masovnim protestima\nBeloruska policija uhapsila je danas više od 500 demonstranata koji zahtevaju povlačenje dugogodišnjeg autoritarnog predsednika Aleksandra Lukašenka. Grupa za zaštitu ljudskih prava „Vesna” (Proleće) navela je da je 530 osoba, među kojima ima i novinara i poznatih ličnosti, uhapšeno u Minsku i drugim gradovima. Opoziciona liderka Svetlana Tihanovska, koja se odmah posle izbora sklonila u Litvaniju da bi izbegla hapšenje, rekla je danas da 90 dana protesta koji ne gube intenzitet pokazuje da je Lukašenko „izgubio legitimitet i moć”. „On ne želi da nam da pravo da odlučujemo šta će biti u našoj zemlji”, navela je Tihanovska na aplikaciji Telegram, prenosi Beta. Ona je u subotu čestitala Džozefu Bajdenu pobedu na predsedničkim izborima u SAD, dok je Lukašenko američke izbore\n07.11.2020 u 12:50\nLukašenko otvorio nuklearnu elektranu 50 kilometara od prestonice Litvanije\nPredsednik Belorusije Aleksandar Lukašenko otvorio je danas nuklearnu elektranu kojoj su se usprotivile neke susedne zemlje zbog zabrinutosti oko bezbednosti. Nuklearnoj elektrani, koju je izgradila ruska državna kompanija Rosatom, a finansirala Moskva sa zajmom od 10 milijardi dolara u blizini grada Astraveca, u zapadnom regionu Hrodno, energično se suprotstavila Litvanija, čiji je glavni grad Vilnjus udaljen samo 50 kilometara od nje, preneo je Rojters. „Ovo je istorijski trenutak. Zemlja će postati nuklearna sila”, rekao je Lukašenko u komentarima emitovanim na državnoj televiziji. „Nuklearna elektrana u Astravcu je novi korak u budućnost, ka osiguravanju energetske bezbednosti države”, istakao je on. Beloruski opozicionar Andrej Sanikov, koji je bio zatvoren nakon izborne\n05.11.2020 u 14:36\nTihanovskaja: Promena vlasti samo pitanje vremena\nBEČ – Uspeh „revolucije” u Belorusiji je za bivšu kandidatkinju za predsednika i lidera beloruske opozicije Svetlane Tihanovskaje samo pitanje vremena. Tihanovskaja, koja se nalazi u poseti Beču, izjavila je austrijskoj novinskoj agenciji APA, da su građani Belorusije odlučni da se miroljubivo bore za svoj cilj mirnih i fer izbora. Smatra da internim i spoljnim pritiskom može režim veoma brzo biti svrgnut. „Pitanje nije da li će revolucija biti uspešna, već samo kada”, uverena je Tihanovskaja, prenosi Tanjug. Prema njenim rečima već se vide rupe u beloruskom sistemu. Naglasila je da je najvažnije da je belorusko stanovništvo ujedinjeno u borbi protiv predsednika Aleksandra Lukašenka. „Oni ne veruju Lukašenku, ne vide ga kao predsednika”, podvukla je\n18.01.2022 u 11:56\n18.01.2022 u 11:55\n18.01.2022 u 11:52\nRekordan broj novozaraženih u Sloveniji, nova pravila karantina


„Er Srbija“ nastavlja da povećava kapacitete na letovima za Crnu Goru - 16.01.2021, Sputnik Srbija\nOdgovarajući na pojačanu potražnju u putničkom avio-saobraćaju između Srbije i Crne Gore, „Er Srbija“ je povećala kapacitete za putovanja između dve zemlje... 16.01.2021, Sputnik Srbija\nekonomija, vesti, crna gora\nKako je saopšteno iz srpske kompanije, u periodu od 17. do 30. januara, nacionalna avio-kompanija je uvela tri dodatna leta ka Tivtu, dok je na tri postojeća leta ka crnogorskoj prestonici promenjen tip aviona.\nPlanirani turbo-elisni avion ATR zamenjen je mlaznim avionom tipa „erbas A319“, dok su dva planirana aviona tipa „erbas A319“ zamenjeni avionom tipa „erbas A320“ sa većim brojem sedišta.\n„Ostajemo posvećeni crnogorskom tržištu i nastavljamo da pratimo razvoj situacije, prilagođavajući obim saobraćaja promenama u potražnji. Cilj nam je da održimo kontinuiranu i snažnu vazdušnu vezu između gradova u regionu i omogućimo svim putnicima da se nesmetano prevezu do željenih destinacija“, izjavio je Jirži Marek, direktor za komercijalu i strategiju „Er Srbije“.\nKapaciteti nacionalnog avio-prevoznika povećani su na letovima ka Podgorici 17, 19. i 24. januara, dok su dodatni letovi ka Tivtu uvedeni 23, 27. i 30. januara.\nOdmah nakon obustave saobraćaja Montenegro erlajnsa, „Er Srbija“ je povećala kapacitete za putovanja između dve zemlje i angažovala dodatne resurse na aerodromima u Podgorici, Tivtu i Beogradu kako bi uslužila sve putnike u novonastalim okolnostima, preneo je Tanjug.\nDržava uvećala vlasnički udeo u Er Srbiji na 82 odsto